Presset politi på Fyn: Statsministeren ønsker mere politi tæt på borgerne | TV2 Fyn\nI kølvandet på TV 2/Fyns afsløringer af massive udfordringer ved Fyns Politi vil statsminister Mette Frederiksen have mere politi ud til borgerne.\nStatsminister Mette Frederiksen (S) vil arbejde for, at politiet kommer tættere på borgerne.\n01. okt 2019, kl. 12:29\nOpdateret: 01. okt 2019, kl. 13:05\n- I dag er der mere end 1.900 personer ansat i Rigspolitiet. Det er mere end dobbelt så mange som i hele Fyns Politi.\nSådan lyder det tirsdag ved statsminister Mette Frederiksens (S) tale ved åbningen af Folketinget.\nStatsministerens udmeldning kommer, efter at TV 2/Fyn har dokumenteret, hvordan flere afdelinger hos Fyns Politi er pressede på grund af lavt mandskab og nye opgaver.\n- Vi skal kunne have tillid til politi og retsvæsen. Alt andet er skræmmende, understreger statsministeren.\nDerfor foreslår statsministeren, at man flytter rundt på politipersonalet.\n- Mange er ansat centralt i stedet for ude ved borgerne. Kan vi ikke finde en klogere og bedre balance, spørger Mette Frederiksen i sin tale.\nTV 2/Fyn kunne i september afsløre, at "personalesituationen i stort set alle afdelinger er voldsomt trængt".\nDet fremgår af et referat fra et repræsentantsskabsmøde den 3. maj 2019, hvor en lang række afdelinger hos Fyns Politi har været repræsenteret.\nNye opgaver går udover borgerne\nIfølge Mette Frederiksen rammer det almindelige borgere, når politiet er underbemandet og samtidigt skal løse nye opgaver.\n- Mange nye opgaver er kommet til: bandekriminalitet, terror, bombesprængninger, grænsekontrol. Men er det hele forklaringen? Eller har pseudoarbejdet også her fået lov til at tage tid fra det rigtige arbejde, spørger statsministeren.\nI forbindelse med TV 2/Fyns afsløringer forklarede Politiforbundets formand, Claus Oxfeldt, at blandt andet grænsekontrol er en udfordring for dansk politi.\n- Det er enormt trist. Det dokumenterer bare desværre over for mig nogle utrolig ansvarlige politifolk og tillidsfolk, der har holdt et møde, hvor de ridser situationen op. Det er lidt et råb om hjælp, lød det fra Claus Oxfeldt.\nBorgmestre håber på mere politi\nSøren Steen Andersen (V) borgmester i Assens Kommune håber, at statsministeren vil få flere betjente til Fyn.\n- Jeg bemærker, hvordan hun nævnte, at der var flere betjente i Rigspolitiet end ved Fyns Politi. Derfor skal der lyde en invitation herfra til at omkonvertere nogle af stillingerne fra Rigspolitiet til Fyn, forklarede Venstre-borgmesteren.\nIfølge Tonni Hansen (SF) borgmester på Langeland følger statsministeren med dagens udmelding op på løfter fra valgkampen.\n- Ja tak til mere lokalt og synligt politi, siger han og tilføjer:\n- Jeg vil også gerne have noget politi, der opklare de virkelig store forbrydelser som vold, voldtægt og våbenbesiddelse.\nSøren Steen Andersen mener, at Fyns Politi gør deres arbejde godt, men politiet mangler mandskab. Derfor er borgere i Assens Kommune bekymret for om politiet har tid til at komme forbi.\n- Hvis man ikke ser betejentene, så nytter det ikke noget, fastslår Venstre-borgmesteren.


Bæredygtighed i Hollywood: Emma Watson - Secondly\nEmma Watson, bedst kendt for sin rolle i Harry Potter, har længe været forkæmper for bæredygtig og miljøvenlig mode. Både i sin dagligdag og på den røde løber, har Watson sikret sig at hendes garderobe fremmer bæredygtighed. Derudover kæmper hun for ligestilling mellem kønnene, dyrevelfærd og miljø.\nEmma’s tilgang til en grønnere verden startede i 2009, da hun kun var 19 år. Hun begyndte at lave model arbejde for bæredygtige mærker og blev senere en aktiv deltager i flere kampagner. Hun ville gerne gøre andre opmærksomme på det voksende problem i industrien, og så en mulighed gennem sociale medier.\nI dag er hun stadig et stort navn i Hollywood, hvor hun bruger sin platform til at gøre en forskel. Mens hun promoverede sin film, Beauty and the Beast, oprettede Watson en sekundær Instagram-konto (@the_press_tour) dedikeret til at dele de miljøvenlige mærker, hun havde på sig. Dette var både helt store designere men også mindre kendte mærker, der også banede vejen for en renere industri.\nDerudover har hun i samarbejde med en genbrugsbutik skabt et online-værktøj designet til at hjælpe forbrugere med at beregne nøjagtigt, hvordan deres modeforbrug bidrager til drivhusgas emissioner.\nVærktøjet giver adgang til en quiz, hvor man herefter også får anbefalinger om, hvad lige præcis du kan gøre for at formindske dit CO2-fodaftryk.\nNår Emma skal have opgraderet garderoben, anmoder hun om skræddersyet beklædning, der får designere til at omfavne en grøn tilgang eller vælge vintage. På den måde er Emma Watson en af de mange mennesker, der i dag kæmper for en grønnere fremtid. At se kendte bruge deres store platform til at gøre en forskel, er et kæmpe skub i den rigtige retning, og kan på den måde influere samtlige generationer til at tænke bæredygtigt. We love Emma! ?\n(Et post fra hendes instagram)\nHelt essentielle items, som alle burde eje Simple moderegler alle burde leve efter


Bioraffinering kan bane vejen for grøn omstilling af landbruget | GreenUpdate.dk\nForside Økologi Bioraffinering kan bane vejen for grøn omstilling af landbruget\nKristian og Maria Lundgaard-Karlshøj er i færd med at omlægge deres gård til økologisk drift. Nu etablerer de også Danmarks første gårdanlæg for grøn bioraffinering. Pressefoto\nGRØN OMSTILLING – Kristian Lundgaard-Karlshøj tror på, at grøn bioraffinering vil bane vejen for en ny og bæredygtig udvikling i dansk landbrug. Han er med i GUDP-projektet TailorGrass, som nu etablerer et bioraffinaderi på hans ejendom Ausumgaard ved Struer.\nGRØN OMSTILLING – »Hvis grøn bioraffinering kan blive kommercielt bæredygtigt, kan det blive vejen til en grøn revolution i dansk landbrug.«\nSå stort tænker landmand Kristian Lundgaard-Karlshøj om den udvikling, han selv er på vej til at tage det første skridt ind i som partner i projektet TailorGrass.\nProjektet skal bygger et bioraffinaderi til græs på hans ejendom Ausumgaard ved Struer, og projektet har netop fået bevilget 14 mio. kr. fra den særlige pulje til fremme af grøn bioraffinering under GUDP, Miljø- og Fødevareministeriets grønne udviklings- og demonstrationsprogram.\n»Jeg kunne godt tænke mig, at vi i dansk landbrug kom foran på den grønne dagsorden i stedet for hele tiden at være i defensiven. Vi har brug for løsninger, der kan gøre landbruget mere miljø- og klimavenligt, og som samtidig er rentable for landmændene. Sådan en løsning er grøn bioraffinering, tror jeg«, siger den vestjyske landmand.\n»Vi har brug for kløvergræsset i den økologisk omdrift. Kløvergræs binder kvælstof fra luften og er alle tiders forfrugt for andre afgrøder«, forklarer Kristian Lundgaard-Karlshøj.\n»Det er et åbenlyst plus, at græs er klimavenligt, fordi det binder mere kulstofbinding i jorden end for eksempel korn«, påpeger han.\n»Men græsmarker er også et godt redskab til klimatilpasning. De fungere nærmest som en svamp, fordi de kan optage rigtig meget vand ved kraftige regnskyl, og de er også mere modstandsdygtige over for tørke. Begge dele får vi hårdt brug for i fremtiden.«\n»Endelig er der en lidt undervurderet fordel ved græs, nemlig at vi får en meget større biodiversitet af både planter og dyr både ovenpå og nede i jorden, når vi har meget græs«, mener Kristian Lundgaard-Karlshøj.\n»Hvis landmænd kan få økonomi i at producere græs til bioraffinering, og hvis anlæggene kan blive kommercielt bæredygtig, så giver det her en mulighed for at få en helt ny driftsgren i landbruget. Den kan levere nogle af de løsninger, som bliver efterspurgt i dag.«\n»Det vil bidrage markant til en hel stribe af de miljødagsordner, landbruget er i dialog med det omgivende samfund om og give os en chance for at være mere proaktive. Jeg er overbevist om, at vi på den måde kan bidrage positivt til at løse udfordringerne, i stedet for hele tiden at være i opposition.«\nFAKTA: Græs gør landbruget grønnere\nStørre kulstofbinding i jorden end på kornmarker\nStørre fleksibilitet i forhold til tørke og kraftige regnskyl – græsmarken fungerer som svamp\nMindre pesticidforbrug på konventionelle bedrifter, fordi græs sjældent sprøjtes\nMindre gødningstilførsel, da kløvergræs er selvforsynende med N\nBedre økonomi i økologisk planteavl, fordi kløvergræs, der er nødvendig for kvælstofforsyningen, bliver en rentabel afgrøde\nBedre udnyttelse af græs, som dyrkes til energiformål i biogasanlæg\nStørre biodiversitet, fordi græsmarker er levesteder for flere dyre- og plantearter en f.eks. kornmarker\nKilde: Artiklen bygger på oplysninger og pressemeddelelse fra GUDP, Miljø- og Fødevareministeriets grønne udviklings- og demonstrationsprogram.\nFødevarestyrelsen har afsluttet en landsdækkende stikprøve-screening af minkbesætninger for COVID-19 uden at finde virus. Der er ikke fundet COVID-19...\nJørgen Steen Nielsen får pris for banebrydende klimajournalistik


Grøn varme til alle - Leder IDAG\nAf Nicolai Kipp, konsulent Dansk FjernvarmeTip redaktionen om en historie\nDette er et indlæg skrevet af Nicolai Kipp fra Dansk Fjernvarme.\nAlle danskere skal have adgang til grøn varme. Ikke blot dem, der bor i områder, hvor fjernvarme er det naturlige valg.\nI dag opvarmes 500.000 danske boliger med fossile brændsler. Det kan de danske fjernvarmeselskaber gøre noget ved. For de knap 400 danske fjernvarmeselskaber rundt om i landet har en lang erfaring med at levere stabil, generelt billig og i stigende grad grøn varme.\nDerfor har Dansk Fjernvarme med visionen om ”Grøn varme til 500.000 boliger” lanceret et nyt koncept, der skal bidrage til at nå de ambitiøse klimamål, som regeringen har sat i forbindelse med en ny klimalov.\nEn del af de 500.000 boliger kan konverteres til fjernvarme. Men også de steder, hvor fjernvarmen ikke kan nå ud, skal have tilbud om grøn varme. Til de boliger er vi nødt til at tænke i andre løsninger. Og det skal fjernvarmeselskaberne hjælpe med – med inspiration fra den gode ide fra Trustrup-Lyngby varmeværk på Djursland, hvor man har etableret andelsselskabet Nærvarmeværket.\nEn varmepumpe kan være en stor investering for en enkelt husstand. Derfor går konceptet ud på at etablere en række regionale andelsselskaber med både lokale fjernvarmeselskaber og kunder som andelshavere, der kan tilbyde grøn varme til boligejere på samme fordelagtige måde som fjernvarme. Andelsselskaberne installerer, ejer og vedligeholder de individuelle varmepumper, mens boligejeren står for afregningen af den el, som varmepumpen bruger.\nSkal vi nå i mål, kræver det omstilling af 30.000-40.000 boliger om året frem mod 2030. Så der er bare med at komme i gang.\nI januar afholder Dansk Fjernvarme tre temadage rundt om i landet, hvor konceptet præsenteres.\n”Grøn varme til 500.000 boliger” er Dansk Fjernvarmes bidrag til at imødekomme de ambitiøse klimamål, regeringen – med opbakning fra stort set alle partier i Folketinget – har sat i forbindelse med den nye klimalov.\nFjernvarmen i Danmark består allerede af over 60 procent vedvarende energi. Og det er ambitionen, at hele fjernvarmen skal blive CO2-neutral i 2030. Fjernvarmesektoren kan således bidrage med op mod halvdelen af den samlede CO₂-reduktion, der skal opnås inden 2030. Det vil med andre ord være et vigtigt skridt på vejen, hvis fjernvarmeselskaberne kan sikre grøn varme til den halve million boliger med individuel opvarmning baseret på fossile brændsler.


Hvis man arbejder i sundhedssektoren, uanset om det er som læge, sygeplejerske eller social- og sundhedshjælper, så skal man kende til denne type af hjælpemidler, for man kan næppe gå gennem et langt arbejdsliv uden at støde på borgere og patienter, der har …\nDer findes rigtig mange hjælpemidler på markedet, og som udviklingen skrider frem, så er de også blevet bedre og lettere at bruge. Der findes produkter, der er lette at betjene, og med den rigtige vejledning vil rigtig mange kunne bruge dem derhjemme. Det …\nProblemer har generelt det til fælles, at de ikke forsvinder af sig selv. Det gælder også inkontinens, lige meget om det er alderdomsbetinget, sygdomsbetinget eller er opstået på baggrund af en ulykke. Er det noget, man kommer til at lide af, så er …\nNår man enten på grund af sygdom eller på grund af uheld er nødt til at have hjælp til at holde på vandet, så er det noget, som kan virke, som om det er uoverskueligt og som noget, der vil være så stort …\nFor mange så vil det at skulle bruge kateder være noget, som sker, når man er gammel, men det er desværre ikke kun ældre, som bruger kateder, og som har problemer med inkontinens. Der er også børn, som kan have brug for hjælp. …\nDet er ikke flovt at få hjælp\nSelvom det ikke er noget, som man snakker om ved middagsbordet, så er det ikke noget, man skal være flov over, hvis man skal bruge et kateder, fordi man har problemer med at holde på vandet. Det er med til at sikre livskvaliteten …\nSygdomme, der påvirker blæren\nInkontinens kan i nogle tilfælde skyldes forskellige sygdomme, der også påvirker blæren. Kroppen er sådan indrettet, at en lidelse kan have indflydelse på andre dele af kroppen, og det kan medføre problemer med blæren. Der er mange mænd, der lider af forstørret prostata …\nAt kende og erkende problemet\nDet, ikke at kunne holde på vandet, er for rigtig mange et stort problem i deres hverdag. Selvtilliden får et knæk af de helt store, og det er ikke muligt at være helt den samme person som tidligere. Hele tiden er der den …\nWellspect-healthcare.dk Copyright © 2021.


CIBTvisass brug af cookies\nCIBTvisas Brug af cookies\nNår du bruger vores hjemmeside og/eller ydelser kan vi samle og bede om oplysninger fra dig, inklusiv cookies.\nEn cookie er en meget lille tekstfil der indeholder oplysninger som er opbevaret i din internetbrowser eller andre steder på dit hard drive. Cookies gør det muligt for en hjemmeside at identificere brugerens enhed når brugeren vender tilbage til hjemmesiden, og de bruges normalt for at få hjemmesiden til at fungere mere effektivt.\nHvordan bruger CIBTvisas cookies?\nCIBTvisas bruger cookies til at forbedre din oplevelse når du bruger vores hjemmeside. Cookies er datanavne der overføres til din computers hard drive, hvilket gør vores system i stand til at genkende din browser. Cookies hjælper os med at formidle bestemte oplysninger eller indhold i forhold til dine særlige behov og interesser. Vores hjemmeside bruger også cookies til anonymt at følge dine bevægelser inde på siden.\nCIBTvisas benytter tredjepartsselskaber til at udføre opgaver på vores vegne, så som dataanalyse og hjælp til marketing. Den data som vi giver dem er anonym og udleverer ikke specifikke personlige oplysninger fra vores kunder. Denne data bruges til konkrete funktioner som kræver omfattende brugerstatistik, hvilket hjælper med at forbedre den overordnede CIBTvisas kundeoplevelse. Du kan slå cookies fra på din computer. Hvis du vælger at gøre det, kan du gå glip af nyttig information.\nCookies gør det muligt for en hjemmeside at skræddersy et besøg ved for eksempel at:\nVise relevante navigationsindstillinger\nForhindre bedragerisk brug af loginoplysninger og beskytter brugerdata mod uautoriserede personer\nHusker besøgendes indstillinger\nForbedre den overordnede kundeoplevelse\nCIBTvisas bruger op til 4 slags cookies:\nAnonyme cookies der gør det muligt for besøgende at navigere rundt på CIBTvisas's hjemmesiden, bruge sidens funktioner, og få adgang til sikre områder. Den information der indsamles via disse cookies vil ikke blive brugt til marketingsformål. Hvis denne type cookies er slået fra, kan flere dele af CIBTvisass hjemmeside ikke benyttes.\nAnonyme cookies der hjælper CIBTvisas med at forbedre sin hjemmeside. Denne type cookies samler oplysninger omkring hvordan de besøgende bruger CIBTvisas, for eksempel omkring de mest besøgte undersider, eller antallet af fejlmeddelelser der er blevet vist. Et eksempel på denne type cookies er Web Analytics cookies\nCIBTvisas har en databehanderaftale på plads med Google. Deling af data med Google er blevet slået fra, og ingen andre Google Adwords tjenester bliver brugt i kombination med Analytics cookies.\nDe oplysninger der indsamles gennem disse cookies kan ikke bruges til marketingsformål, og vil ikke blive delt med tredjepart.\nAnomyme cookies der tillader CIBTvisas at huske de besøgendes valg og indstillinger. Baseret på de informationer, kan CIBTvisas vise mere relevante oplysninger til individuelle besøgende.\nEksempler på indsamlede oplysninger er land- og sprogindstillinger. Hvis disse cookies ikke er slået til kan det:\nBlokere brugen af forskellige dele af CIBTvisas\nNedsætte serviceniveauet som CIBTvisas kan tilbyde\nForhindre CIBTvisas i at huske dine indstillinger omkring ikke at bruge eller blive vist en bestemt funktion.\nSikkerhed Vi bruger sikkerheds-cookies til at godkende brugere, undgå bedragerisk brug af login oplysninger, og beskytte brugerdata fra uautoriseret tredjepart.\nFor yderlige oplysninger om cookies, læs venligst vores Privatlivspolitik.


5 serier, du skal se lige nu | ELLE\naf Amalie Takahashi Christiansen 29/05/2020\nVi elsker alt det, en god serie kan, og vi binge-watcher den ene efter den anden. Derfor har vi samlet 5 serier, du skal se lige nu: fra retro-vibes og Hollywood til historiske, relevante og autentiske fortællinger.\nSøgen efter serien, der har det hele, kan være ligesom at lede efter en nål i en høstak. Mulighederne er uendelige, og det kan være trættende at finkæmme det enorme seriearkiv.\nMen vi har gjort det nemt for dig! Vi serverer nemlig 5 relevante og gribende serier på et sølvfad til dig, der ikke kan vente.\nDer er uden tvivl noget tilfredsstillende over at bing-watche en god serie fra ende til anden – især hvis serien er et helt følelsesorgie, der både får dig til at grine, græde, længes, væmmes og forundres.\nLæs også: 5 gyserfilm, du skal se i 2020 - hvis du tør.\nDerfor har vi samlet 5 serier i galleriet nedenunder, som du skal se lige nu – fra retro-vibes og Hollywood til historiske, relevante og autentiske fortællinger.\nFoto: My Brilliant Friend\nMy Brilliant Friend er en rå og autentisk fortælling om venskab. I serien følger man de to bedste veninder, Elena Greco og Lila Cerullo, i tykt og tyndt i deres opvækst i Italiens fattige kvarter Napoli. Begyndende med deres barndom i 1950’erne erfarer man, hvordan de to veninders venskab tager fart, idet Lilas mod og dumdristighed virker dragende på Elena, der sætter hende op på en piedestal. Men som årene går, bliver Elena bekendt med Lilas mangler, mens hun er midlertidigt lammet af sit eget forsigtige og passive væsen, der kæmper med at sige fra.\nFoto: Normal People\nSerien Normal People er ikke en del af Nicholas Sparks’ arkiv – selv om man ganske enkelt godt kunne tro det. Serien er nemlig alt det, der kendetegner en romantisk, lidenskabelig og længselsfuld fortælling om ung kærlighed. I serien følger man Marianne og Connell, der kommer fra forskellige baggrunde, men vokser op i den samme lille by Sligo i Irland. Trods modsatrettede personligheder vækker Marianne og Connell noget i hinanden, som de aldrig har følt før – og det er starten på den helt store kærlighed på godt og ondt.\nFoto: The Great\nThe Great er er en historisk fortælling om den unge Catherine (the great), der bliver giftet bort til en russisk kejser i tiden, hvor storslåede kjoler og parykker stadigvæk er højeste mode. I den gribende og lettere satiriske handling, forlader den naive Catherine, der bliver spillet af den yndefulde Elle Fanning, sit hjemland Østrig og rejser mod en romantisk forestilling om et lyksaligt ægteskab og en tryg fremtid – en forestilling, der lidt efter lidt brister ved mødet af den barbariske kejser og det utilregnelige hof. I stedet planter den nu fortvivlede kejserinde sin kærlighed på Rusland, og det bliver straks hendes mission at vælte kejseren med sine idealistiske og moderne tanker i håbet om at føre Rusland ind på en mere fredelig og fornuftsbetonet sti – men lykkes hun?\nUnorthodox danner ramme om en dybt relevant og gribende fortælling, der skildrer de problematikker, der kan være i forbindelse med at opvokse i et trossamfund. Baseret på Deborah Feldmans minder fra sin autobiografi fra 2012: Unorthodox: The Scandalous Rejection of My Hasidic Roots, følger man i serien den unge Esty, der flygter fra Williamsburg til Berlin for at undslippe sit arrangerede ægteskab og det massive pres, der er forbundet med hendes tilværelse i det jødiske samfund.\nEr du til retro-vibes og Hollywood, så er den nye Hollywood-serie akkurat noget for dig. Serien får dig til at drømme dig tilbage til tiden, hvor Marilyn Monroe og Audrey Hepburn ikke var fortidsdinosaurer, og her følger du en række karismatiske og uforglemmelige karakterer i jagten på den amerikanske drøm på den mest absurde, friske og ambitiøse måde. Filmskaberen Ryan Murphys nyeste påskud skildrer virkelige hændelser fra det gamle Hollywood i en forvrænget version, der sætter køn og etnicitet på dagsordenen.


LEGO 76052 Batcave – LEGOLAND® Billund Online shop\nLEGO® 76052 Batcave\nHjælp Batman™ og Robin™ med at jage skurkene i bathulen på flugt i dette sæt med batlaboratorium og batcomputer samt batmobil med knopskydere, batkopter med knipsemissiler og batmotorcykel. Denne særlige model er baseret på den klassiske tv-serie fra 1960'erne og har en sektion af familiehuset Wayne Manor med udvendig mur at klatre op ad samt Bruce Waynes arbejdsværelse med den ikoniske battelefon og en falsk bogreol, der kan åbnes for at få adgang til bathulen. Skift Bruce Waynes og Dick Graysons identiteter til Batman og Robin (separate minifigurer medfølger), før de suser ned ad batstængerne til bathulen. Ni minifigurer medfølger: Batman, Robin, Bruce Wayne™, Dick Grayson™, Alfred Pennyworth™, Jokeren, Catwoman™, Gækkeren og Pingvinen.\nNi minifigurer: Batman™, Robin™, Bruce Wayne™, Dick Grayson™, Alfred Pennyworth™, Jokeren, Catwoman™, Gækkeren og Pingvinen.\nLEGO® model af bathulen fra den klassiske tv-serie fra 1960'erne med to batstænger til Batman™ og Robin™, et udvalg af bat-gadgets, heliport, batmobilen og batkopteren.\nSektion af Wayne Manor med Bruce Waynes arbejdsværelse, der indeholder den ikoniske battelefon, Shakespeare-buste på hængsel med skjult knap under og falsk bogreol med adgang til batstængerne samt diverse tilbehør, bl.a. væglamper, indrammede portrætter og fisk og klodser med tapetmotiv. Indeholder også en udvendig mur til at klatre op ad med tag, der kan åbnes og giver adgang til batstængerne og en antenne.\nBathulen har højteknologisk toetagers batlaboratorium med batcomputer og forskellige aftagelige tilbehørsdele, herunder løgnedetektor, bord, kommode, bat-gadgets og testrør med gennemsigtige elementer. Indeholder også den ikoniske indgang til bathulen via batmobilen og en heliport til batkopteren.\nBatmobilen har dobbelt cockpit, ikonisk battelefon, to knopskydere, bagagerum, der kan åbnes, dobbelt udstødning og skilteklistermærker.\nBatkopteren har cockpit, der kan åbnes og har plads til en minifigur, flagermusinspirerede vinger med to knipsemissiler og snurrende rotorer. Minifigur af skurk kan gribe fat bag på batkopteren.\nBatmotorcyklen med førersæde til Batman™, gennemsigtig forlygte og sidevogn til Robin™.\nVåben: Jokerens TNT, Catwomans pisk, Gækkerens TNT og Pingvinens paraply.\nTilbehør: Batmans tre bataranger, reb, gribekrog og håndjern.\nSeparate minifigurer af Batman™ og Robins alter egoer til at gå gennem den skjulte gang som Bruce og Dick, men glide ned ad batstængerne som LEGO® DC Super Heroes!\nBathulen er 46 cm høj, 56 cm bred og 20 cm dyb.\nBatmobilen er 6 cm høj, 21 cm lang og 7 cm bred.\nBatkopteren er 7 cm høj, 22 cm lang og 19 cm bred.\nBatmotorcyklen er 4 cm høj, 8 cm lang og 4 cm bred.


Malone Diee Jensens side - Omstilling Danmark -\nHellerupDanmark Del på Facebook\nBlogindlægDiskussionerArrangementerGrupper (1)BillederFotoalbumVideoer Malone Diee Jensen sine Apps Malone Diee Jensens venner\nVis alle Malone Diee Jensens grupper\nMalone Diee Jensen har endnu ikke modtaget nogen gaver\nMalone Diee Jensens side\nMalone Diee Jensen kommenterte på Niels Johan Juhl-Nielsen sitt arrangement Præsentation og debat i anledning af udgivelsen af bogen "Occupy World Street""Kære Niels Johan,\nMåske skulle der være nævnt, at det er Ross Jackson, der er forfatteren?\nKærligst Malone"2 junMalone Diee Jensen deltager i Bjarne Gantzel Pedersen s arrangementOmstilling Frederiksberg på Frederiksberg Rådhusplads1 juni 2013 fra 11.00 til 15.00Kom og bliv inspireret til hvad du selv kan gøre af grønne tiltag i byen, når Omstilling Danmark, Creative Roots/KU.BE og andre aktører indenfor bæredygtig omstilling indtager Frederiksberg rådhusplads og Det økologiske Inspirationshus åbner dørene lørdag den 1. juni kl. 11 – 15.Vi vil vise eksempler på Pop Up haver, upcycling, genbrugskunst, lokal energiproduktion, klimatilpasning og meget mere.Øget livskvalitet? Vi vil informere om Transition Towns, omstillingsbevægelsen, som gennem sine…Se mer18 mai 0\nDitlev Nissen har tilføjet en kommentar til Malone Diee Jensen"Hej\nVi har brug for din hjælp til at løbe Omstillingsagent-kurset for ledige i gang. Måske er det noget for dig eller du vil fortælle om det til de ledige i din omgangskreds? Eller du har måske…"8 aprMalone Diee Jensen deltager i Lars Lundsten s arrangementJORDENS DAG - Mandag d. 22. april 2013 på Planeten Jorden21 april 2013 til 22 april 2013Mandag d. 22. april er i år JORDENS DAG.Ifølge traditionen vil et stort antal Jordboere gå på barrikaderne og demonstrere deres meninger allerede fra Søndag d. 21. april.Ved at følge med i dagspressen og her på Omstillingskalenderen (forhåbentlig) kan du forud finde ud af om der er et arrangement du har lyst og mulighed for at deltage i eller selv være med til at formidle informationer om hvad der sker rundt omkring.Alle er velkomne !Børn fra Hong Kong Kennedy School der demonstrerer dagen før…Se mer10 mar 0\nMalone Diee Jensen har opdateret sin profil8 marMalone Diee Jensen deltager i Annette Buhl s arrangementArbejdsmøde - Eisenstein event på Den Gule Villa11 marts 2013 fra 19.00 til 21.00Charles Eisenstein, manden bag bogen Sacred Economics kommer til København søndag 19. maj. Omstilling Danmark arrangerer dagen i samarbejde med bl.a. Occupy Denmark. Har du tid og lyst til at være med i planlægningen/afviklingen af en helt fantastisk dag, så kom til arbejdsmøde i Det Økologiske Inspirationshus, mandag 11. marts kl. 19. i hører også gerne fra dig, hvis du gerne vil hjælpe, men ikke kan komme til mødet. Skriv her, eller…Se mer1 mar 2\nMalone Diee Jensen deltager i Laura Kirch Kirkegaard s arrangementInformationsmøde om Permatopia Karise på Nytorv 7, baghuset 1. sal20 februar 2013 fra 18.00 til 20.00Som beskrevet her i folderen er et nyt selvforsynende bofællesskab under opbygning i Karise syd for Køge. Kom og hør om de forskellige måder, man kan være en del af udviklingen på!Oplæg af Tony Andersen, Permakulturdesigner og fra Andelskassen JAK, som står bag finanserne. …Se mer10 feb 0\nMalone Diee Jensen deltager i Erik Lemcke s arrangementIntroduktion til Omstillingsbevægelsen på Det Økologiske Inspirationshus17 januar 2013 fra 16.30 til 18.30Selvom Omstillingsbevægelsen er ved at være kendt af mange, er der heldigvis hele tiden flere som får interesse for at bidrage aktivt til Omstillingen i Danmark.Denne aften henvender sig til personer, der ønsker en introduktion til hvad omstillingsbevægelsen står for, såvel internationalt som i Danmark. Du får en introduktion til rammer, principper og mål med Omstillingsarbejdet. Du bliver introduceret til hvilke mulige veje udviklingen kan gå, afhængig af hvilke beslutninger der træffes. Du…Se mer3 jan 0\nMalone Diee Jensen er nu medlem af Omstilling Danmark -aug 5, 2012 Ønsk velkommen! RSS\nJeg er meget engageret i, at så mange mennesker som muligt får mulighed for at dyrke og nyde et stykke jord og evt. blive selvforsynende.\n(At vi alle deler Moder Jord, der jo ret beset ikke burde ejes af nogen enkeltpersoner til at begynde med).\nDet er også meget vigtigt, at så mange borgere som muligt bliver engageret i og forstår vigtigheden af, hvad der skal til at skabe, vedligeholde og udbygge menneskets sunde udveksling med den jord, vi er så dybt afhængig af.\nJeg er stor tilhænger af Cradle to Cradle-principperne og permakulturen.\nJeg opsatte i januar 2012 et site, om-landshare.dk (meget enkelt site), for at få sat gang i det princip, at vi skal dele jorden med hinanden - og så meget jord som muligt bliver dyrket frem for at ligge brak.\nI marts måned indledte jeg et samarbejde med Landsforeningen Praktisk Økologi, der muligvis vil udmunde i et nyt fælles site Del Jorden, hvor alle langt nemmere vil kunne nå hinanden. Med til mødet var også Havedyrkerne og Byhøst.dk - vi vil alle kunne bidrage til omstillingen.\nDa jeg ved, I er fuldt ud bekendte med både Cradle to Cradle og Permakulturen, vil jeg anbefale de seneste bøger, jeg har læst "The One Straw Revolution" af Masanobu Fukuoka og "Endgame" m.fl. af Derrick Jensen - der ligger glimrende documentarfilm af begge på Youtube.com. Ellers vil jeg anbefale:\nTopdocumentaryfilms.org, rationalveracity.com, guidinginstincs.com, filmsforaction.org, wakeup-world.com, freedocumentaries.org, whatawaytogomovie.com.\nKlokken 11.33 den 8 april 2013 skrev Ditlev Nissen ... Hej


Underfull Kristin Bjaadal dug\nI stedet for stress under hældning af juice og bekymringer for, om dugen vil fungere under hele familiemødet, tilbyder designer Kristin Bjaadal et fantastisk produkt: en dug, der kun når noget spilder på det viser sit virkelige mønster. Hvordan kan du lide det?\nUrinal til lille dreng\nBørn lærer hurtigt ved at efterligne dem. Dette produkt er beregnet til at hjælpe drenge med at mestre tisse i stående position. En lille urinalpotte kan monteres på siden af toiletskålen eller badekaret. Producenten sikrer, at konstruktionen er holdbar, samlingen er enkel og rengøringen er ekstremt enkel. Børns urinal koster $ 18\nRoller Buggy er en multifunktionel klapvogn. Takket være det specielle fodstøtte giver det dig mulighed for at bevæge dig hurtigt, når du har brug for det, ved at skubbe din fod væk, som når du kører på en scooter eller skateboard. Klapvognen er designet til et barn fra et til fire år gammelt. Hvordan kan du lide det?\nSnart skal ultralydsfotos eller endda graviditetstest med to linjer som graviditets Souvenir være en saga blott. I stedet skal unge forældre beslutte sig for fosterminiaturer baseret på ultralydbilleder. Det japanske firma Fasotec i en interessant form og en smuk kasse er klar til at give den tilbage til en pris på 1.280 $.\nBentley Organic er en naturlig rengøringsmiddel, en legetøjsvaskespray, der indeholder ekstrakter fra planter som aloe, mandarin, citron, appelsin og grapefrugt. Efter sprøjtning med en spray legetøj kan et barn lege sikkert med dem. Det er ikke nødvendigt at skylle legetøjet af, bare tør dem af.\nSted for flasker\nDette originale "rack" passer til flasker i forskellige størrelser. Babyflaskeslyngen har to velcro stropper: den ene til fastgørelse af flasken og den anden til fastgørelse til en gyngestol eller bilsæde. Er denne gadget værd at shoppe? Omkostninger omkring $ 20.\nVådt sand, strand, sommer, hvile og disse flip-flops, der efterlader de karakteristiske fodaftryk på jorden. Lyder godt, synes du ikke? Det er en skam, at Kiko + -mærket besluttede at kun foreslå størrelser til børn.\nMed dette produkt kan vi i henhold til ophavsmandens forsikringer glemme alt om problemer med at rengøre patten, der faldt til jorden. Pattene har en selvlukkende mekanisme, der beskytter dens nøgledel mod snavs. Produktet fås i flere farver. Omkostningerne er omkring $ 4,5.\nSmå børn hjælper sandsynligvis ikke med at rydde op. Tværtimod, efter deres udseende ændrer det tidligere bestilte hus ofte sig uden anerkendelse. Undertiden midlertidigt, men undertiden skal pedantiske forældre opgive deres behov lidt. Dette produkt kan være endnu mere overraskende: et tøj til en krybende småbørn med specielle "polermaskiner", absorberende materialer omkring arme og ben.\nSæbeflaske med foto\nDenne gadget kan angiveligt laves meget hurtigt af dig selv. En klar eller klar flydende sæbeflaske er alt hvad du har brug for. Vi vælger et foto, klipper ud og sætter det på hvidt papir, derefter laver vi kopier på gennemsigtigt papir, så klipper vi ud fotoet og lægger det i en flaske. Klar! Og hvordan kan du lide det?\nDet kan være vanskeligt at placere dit barn i bilen, når bilsædet er varmt. Producenterne tænkte dog også på det. Når de tænker på forældre, har de forberedt et specielt dæksel, der forhindrer, at bilstolen opvarmes, hvilket sikrer en lav temperatur optimal for barnet. Låget passer til alle typer lænestole og er meget let at bruge.\nEn interessant gadget, der kan bruges, når vi ikke kan bruge toilettet eller det tilgængelige toilet, opfylder ikke vores forventninger. Go Girl er et produkt dedikeret til kvinder med en aktiv livsstil. Tillader dig at bruge toilettet stående op. Enhedsdesignet er blevet patenteret i USA.\nNår familien vokser og vigtige festligheder ankommer, kan vanskelighederne få dig til at huske alle de vigtige begivenheder, f.eks. Fødselsdage. Naturligvis kan du indtaste de vigtigste datoer i telefonen og indstille en påmindelse, men det ser bedre ud i denne form? Ornament og påmindelse i form af en usædvanlig kalender: hvad synes du?\nHvor opbevares børnenes krukker? Måske i en sådan arrangør af mærket Prince Lionheart? For omkring PLN 53 vil vi modtage et sådant produkt. Det værd?\nNogle læger anbefaler, at man tæller fosterbevægelser. Oftest indikerer de, at om aftenen ligger på din side efter at have spist eller drukket noget sødt. Der er imidlertid andre metoder til at overvåge et gravidt barns tilstand. Fantastiske producenter har oprettet en speciel enhed, der er at tælle spark og trække babyen.\nDet er utroligt, hvor meget denne pen kan gøre. Hvis producenten fortæller sandheden, er dette produkt simpelthen uerstatteligt i kreativt spil. 3Doodler er forberedt på at tegne i ethvert plan, selv i luften. På grund af det faktum, at det blandt andet bruger den teknik, der bruges i 3D-printere, giver det utrolige muligheder i hænderne på endda en uerfaren person.\nDe fleste børnehaver er nødt til at tackle den enorme efterspørgsel efter kort, der forbruges, når man tegner og maler. Der ses også betydeligt slid i hjemmet hos de gennemsnitlige 2-årige og ældre børn. Især hvis småbarnet kan lide at tilbringe tid med farveblyanter og maling. Et problem under maling kan være faldende halse.\nEr der noget værre end at bære mange poser? At bryde håndtag, falde grøntsager ud, sprænge net? Producenten af denne gadget troede, at hverdagen ikke kun er vanskelig for forældres shopping, så han foreslog en simpel gadget, der skulle gøre livet lettere. Dette håndtag er designet til at begrænse antallet af ture til bilen efter tasker og få større indkøb til glæde.\nTilsyneladende har mange mænd et problem med, at de ikke kan amme. Du vil gerne skrive: vis mig dette. Uden at gå ind i sandheden om argumenterne "for" oprettelsen af hr. Milker, er det værd at beskrive dette, sig selv, en ganske usædvanlig gadget. Varen fås som en klassisk vest. Den har skjulte flasker, der gør det muligt at give mælk til babyer.\nDer er ingen tvivl om, at de fleste små børn elsker rocking. Nogle føler sig bedre omgivet af mor eller fars skulder, andre foretrækker at sove i en barnevogn. Det er ikke overraskende, at mange forældre, der ser barnevognens hilsende indflydelse på deres baby, beslutter at bruge firehjulet også hjemme, ikke nødvendigvis under en gåtur.


Vedtægter - VELTEK - vvs- og el-leverandører\nDu er her:Home»Vedtægter\nForeningens navn er VELTEK VVS og EL-tekniske Leverandørers Brancheforening.\nForeningen, der er dannet ved sammenlægning af FAFGE, El-Branchens Leverandørforening, og VE-Leverandørerne, er den overordnede organisation for følgende foreninger:\nUanset navnene på ovennævnte er disse enheder alene at anse for sektioner i VELTEK og er på alle måder underkastede de for VELTEK gældende vedtægter.\nEfter særlig beslutning kan bestyrelsen ændre på de pågældendes status, såfremt en af disse enheder måtte ønske dette.\nMedlemskab af VELTEK DIGITAL forudsætter ikke medlemskab af VELTEK, mens medlemskab af de øvrige sektioner forudsætter medlemskab af VELTEK.\nTil VELTEK er knyttet en velgørende fond Hovedforeningens Understøttelsesfond. For fonden gælder fondens vedtægter og fondslovgivningen.\nDanskregistrerede virksomheder – fabrikanter, grossister og importører – som fremstiller og/eller forhandler VVS-produkter og/eller el-tekniske artikler, og som opfylder de nedennævnte betingelser, kan være medlemmer af foreningen.\nVed VVS-produkter forstås produkter, der er omfattet af VVS-branchens varegruppering eller dermed beslægtede.\nVed el-tekniske artikler forstås artikler, der er omfattet af el-branchens varegruppering.\nVed fabrikant forstås en virksomhed, der har dansk produktion af VVS-produkter eller el-tekniske artikler.\nOptagelse i foreningen sker efter skriftlig henvendelse til bestyrelsen.\nEthvert medlem er forpligtet til at overholde de til enhver tid gældende vedtægter for VELTEK, ligesom denne forpligtelse udstrækkes til også at gælde for samarbejdsvedtægter, som måtte være indgået mellem VELTEK og andre foreninger.\nEksklusion kan endvidere ske, såfremt et medlem optræder groft illoyalt og til skade for branchen overfor foreningen, eller såfremt et medlem trods påkrav ikke indbetaler det fastsatte kontingent.\nEt medlems ophør med fabrikation og/eller handel med de i § 4.1 nævnte artikler eller vedkommendes konkurs betragtes uden videre som udmeldelse. I tilfælde af, at et medlem træder i rekonstruktion efter reglerne i konkursloven suspenderes retten til at møde og retten til at afgive stemme i foreningen.\nEt af foreningen udtrådt medlem har ingen ret til andel i foreningens mulige formue.\nAt et medlem udmeldes eller ekskluderes fritager ikke vedkommende for opfyldelse af de forpligtelser, som vedkommende medlem lovmæssigt måtte have påtaget sig i medlemsperioden.\nVed indmeldelse betaler hvert medlem et indskud, der fastsættes for 1 år ad gangen af bestyrelsen.\nVELTEK ledes af en bestyrelse på op til 12 medlemmer.\nBestyrelsen vælges for en 2-årig periode, dog således at mindst halvdelen af bestyrelsens medlemmer afgår hvert år på den ordinære generalforsamling. I fornødent omfang afgøres det ved lodtrækning, hvem der skal afgå. Genvalg kan finde sted.\nEt bestyrelsesmedlems mandat bortfalder, hvis han ophører med aktivt arbejde i den medlemsvirksomhed, han var tilknyttet, da han blev valgt.\nValgbar til bestyrelsen er de personer, der i henhold til § 10.1 nedenfor er adgangsberettigede til generalforsamlingen.\nSåfremt et medlem af bestyrelsen fratræder inden valgperiodens udløb, kan bestyrelsen supplere sig med et andet medlem, idet en sådan supplering dog skal bekræftes/forkastes på førstkommende ordinære generalforsamling.\nBestyrelsens beslutninger træffes ved almindelig majoritet.\nBestyrelsen kan til enhver tid etablere ad hoc udvalg og særlige arbejdsgrupper til løsning af specifikke opgaver af relevans og interesse for medlemmerne og/eller de samarbejdende foreninger.\nSekretariatet har selvstændig økonomi og fører selvstændigt regnskab, der revideres af en statsautoriseret revisor.\nAdgangsberettiget til generalforsamlingen er personligt ejede virksomheders ejere og ledende medarbejdere og selskabers direktører og deres ledende medarbejdere.\nIndkaldelsen skal ske skriftligt til hvert enkelt medlem senest 14 dage før generalforsamlingen, og dagsorden skal udsendes mindst 6 dage før. Til foreningsmedlemmer sker indkaldelse til formanden for pågældende forening.\nI sidstnævnte tilfælde skal den ekstraordinære generalforsamling finde sted hurtigst muligt og ikke senere end 18 dage efter, at begæringen er fremsat.\nIndkaldelse skal finde sted med et varsel på mindst 6 dage.\nSåledes vedtaget på den ordinære generalforsamling den 19. maj 2017.


Kampen om mig: Sæson 1 – Fra Vollsmose til Folketinget | DRTV\nKampen om mig: Fra Vollsmose til Folketinget\nEt arrangeret ægteskab som 17-årig. En opvækst med social kontrol i ghettoens lukkede miljø og et undertrykkende muslimsk patriarkat. Det er noget af det, som politikeren Halime Oguz har kæmpet mod for at blive en fri og selvstændig kvinde. I det her program møder værten Zahra Pedersen Halime, og de besøger sammen nogle af de steder, der har påvirket og gjort hende til den, hun er i dag. Udløber: 22. okt 2020\n3. Fra ghetto til bøssebar


Dhaka… nåhh! – Tingstrup\nSkrevet af #Tingstrup on februar 3, 2010\nDet er så Dhaka – og det har været lidt af et ryk ind.\nTuren er startet nærmest perfekt.\nVi sidder i restauranten i Tribuwan Lufthavn og skovler en sandwich i os efter en dag uden vådt eller tørt fordi, vi har pakket og knoklet med Kiran’s ansøgning.\nAnnette og han havde møde på Ambassaden kl. 9 samme morgen og kommentarerne skulle rettes ind i dokumentet. Og det skulle vi bruge tiden til i lufthavnen, hvor vi naturligvis var 3 timer før ETD på trods af at vores fly med garanti ville være forsinket.\nVi er godt igang med at arbejde, da jeg på et tidspunkt lige skal ud og tjekke skærmen med flyafgangene. Her går jeg ind i Business Loungen over for restauranten. Det er nemlig lettere end at gå ned i helvedet i stueetagen, der mest af alt minder om en afstikker af Kathmandus kloakker på en dårlig dag.\nHvad finder jeg så på disken lige ved loungens indgang?\nEt stort sort skilt med Priority Class!\nMed andre ord: Vi kan komme i loungen!!!!\nDer var på det tidspunkt mindst 2 timer til forventet afgang, så det gav derfor god mening at rykke de 100 meter fra restauranten ind i de bløde lænestole med behagelig atmosfære, gulvtæpper og rene toiletter med træk og slip!\nOg mere til: En velforsynet bar med det hele – inkl. et kæmpe udbud af retter, der få rrestaurantens menukort til at ligne et vers fra en festsang fra en røvballe fest i provinsen.\nEfter flere års erfaring og mellem 50 og 100 lounges fra alle verdensdele på CV’et, har Annette og jeg om nogen en baggrund til at kåre Loungen i Kathmandu Lufthavn til en af de 5 bedste. Af dem vi har besøgt, altså.\nOg Kathmandu Lufthavn som en af verdens 5 mest rædselsfulde lufthavne.\nEn herlig nyhed som vi med garanti kommer til at (mis-)bruge med arme og ben.\nVi var så maglige og så fokuserede på at færdiggøre ansøgningen, at vi totalt overgav os til personalet og deres betryggende: Don’t worry Sir, your plane has not yet arrived. It will be at least 2 hrs delayed. We’ll come and get you – som de forsikrede mig, mens hun ringede til en af de ansvarlige i kontroltårnet og instruerede ham i at ringe hende direkte op, når vores fly skulle boarde.\nWe have two VIP in the business lounge lød hendes stemme vigtigt, da hu instruerede personen i telefonens anden ende. Vi var på det tidspunkt de eneste i loungen 🙂\nEt par timer senere væltede det ind med 10 – 12 andre gæster. Og det var sandsynligvis årsagen til at de 4-6 lounges hostesses glemte alt om os, og derfor så meget overraskede ud, da en af lufthavns officererne på et tidspunkt kom løbende ind, råbende i en walkie talkie og nærmeste hev os i armene.\nThe plane is about to take off? What are you doing…osv., osv.,\nVi så sandsynligvis ud som folk, der møder en marsmand for første gang, men var alligevel så klare i bøtten, at vi flåede alt i tasken i det øjeblik Annette så at mailen med ansøgningen forlod udbakken, hvorefter vi løb efter officeren, forbi de evindelige køer foran security cheque scannerne og direkte ud til en ventende bil, der kørte os ud til flyet. Ud over alle de stirrende øjne – ventede der os endnu en overraskelse: Vi havde businesss sæder – kæmpe lænestole med plads til det hele.\n1½ time senere lander vi i Dhaka efter en usædvanlig behagelig flyvetur, hvor Himalaya’s tinder – med Mt Everest som den sidste – vinkede på gensyn til os.\nIndcheckningen i Dhaka International Airport viste sig fra sin mest elskværdige side på trods af at vi havde frygtet lidt besvær. Vi havde ikke visa hjemmefra – det havde vi tjekket kunne ordnes i lufthavnen ved ankomsten (som noget helt nyt – guidebogen sagde det mdsatte).\nOg ganske rigtigt – det tog os ti minutter. Et tidsrum Annette brugte til at tale med Sarah, en EXPAT frue der havde været på visit i Kathmandu med sin mor og nu skulle hjem. Og tilfældigvis boede hun i vores hood…\nWhy don’t we drive you. When Richard has dropped us off he can take you to your hotel osv.\nVUPTI – pludseligt stod vi nu på vores Guest House uden den mindste antydning af forhøjet blodtryk, som altid er resultatet af ens første besøg med en ny by i den 3. verden, hvor velkomstkomiteen altid består af taxachaufører, tiggere, plattenslagere, småkriminelle og lort og lagkage.\nOg efter endu en halv time sad vi på en fantastisk restaurant og spiste de mest forrygende retter med noget af det vi savner så forfærdeligt meget: Fisk.\nVores Guest House ligger lige midt i Gulshan, det internationale kvarter med ambassader, banker, brede boulevarder og horrible priser: Vores menu lød på 140 kr.\nDhaka viste sig – som du forstår – fra sin pæne og meget imødekommende side. Derfor glædede vi os også meget til at kaste os ud i dette underlige inferno. Underligt fordi vi fra turen fra lufthavnen til guest houset havde fået et noget andet indtryk end det, vi forlod Kathmandu med. I skumringen mindede byen mest af alt om Bangkok. Meget kommerciel med alle internationale kæder, dyre biler og Asiens Største Shopping mall under færdiggørelse. noget der fremstod som Ceaucescu’s rædsler under hans hey days.\nDesværre må vi nu – efter vores tur rundt i byen i går – konstatere, at der ikke er meget komme efter i Dhaka.\nHer er nærmest kedeligt og ligegyldigt.\nJeg ved ikke om dette skyldes at vi til dagligt lever i Kathmandu, og derfor ikke længere bliver så overraskede (eller skræmte) af den typiske tredje-verdens-inferno af biler, rickshaws, mennesker, lyde, lugte, tiggere uden lemmer og plattenslagere med deres How are you, What’s your name, how long will you be in Bangladesh og Oh – Denmark is a wonderful country…\nDet eneste der overrskede os i går, var at vi ikke så en eneste hvid i Central + Old Dhaka, Bydele der trods alt svarer til et par byer af København og broerne menmed dobbelst så mange mennesker.\nLige gyldigt hvor vi befandt os vendte folk sig om og stirrede.\nEn sidste ting der om ikke overraskede os (vi er altid meget åbne over for folk) men så glædede os var at alle virkede ufatteligt søde og imødkommende. De folk vi mødte og talte med var meget tillidsfulde og behagelige og universer fra de skræmmebilleder Kjærsgaard og Langballe for tiden maler på danskernes fordomsmalerier med store, brede og populistiske penselsstrøg.\nØjnene og stemmerne bag burkaerne sprudlede som champagnebobler og virkede bestemt ikke hverken hæmmet eller skræmt eller for den sags skyld anderledes sammenlignet med veninderne uden burkaer, som altid fandtes i samme flok. Og der var ingen der kiggede nedladende eller fordømmende på vores bare ben, arme eller skuldre. Og der var OVERHOVEDET ingen der gav udtryk for noget som helst negativt, da vi fotalte at vi kom fra Danmark – hvad de ellers har rigeligt grund til.\nDet eneste vi noterede os på negativ listen, var at alle forsøgte at hive ‘smøre’-penge ud af os. Vores hotelmutter begyndte allerede under min morgenmad at fortælle om hendes syge familie uden arme og ben, som hun forsørgede for hendes ikke eksisterende løn osv. med forventning om at finde en sponsor hos mig og Annette.\nDet sammen gentog sig, da vi troppede op på middelalderkontoret i det statsejede rederi BIWTC, der står for driften af The Rocket – hjuldamperen, vi tager med i dag til Khulna…\nDet var sgu’ lige før jeg udbrød Oh, I know your family… da vores billetsælgende embedsmand begyndte at tale om sin syge familie.\nEfter 1½ døgn er vi kommet til den konklusion, at Dhaka er ligegyldig – her er ikke så skræmmende, som folk gør byen til. Her er ligefremt behageligt hvis man – som vi gør, når vi returnerer – bor i Banani distriktet, hvor der er masser af fede designer shops, restauranter og et par enkelte guest houses, der stritter lidt mere end vores kollegieagtige. Og i går spiste vi i den helt forrygende Spaghetti & Jazz på 3. sal i en håbløs beton silo… så overræskelser er her også.\nI dag smutter vi som nævnt ud i deltaet. 28 timer på hjuldamperen er en af grundene til at vi er i Bangladesh. Det skulle tilgengæld være en forrygende oplevelse.\nLæste flere fortællinger på folks blogge i går. Så det glæder vi os til. Afgang er kl. 6:30 pm – indtil da skal vi lave ingenting.\nBangladeshBIWTCDhakaGulshanKathmandu AirportPriority PassThe Rocket\nTidligere indlæg LYSMAGEREN: Light with attitude\nNæste indlæg Annette taler med voldsramte, sexmisbrugte og underkuede lokale\nfebruar 3, 2010 kl. 5:57 AM\nNyd cruiseturen og brug pauserne til at foræl mere…\nfebruar 6, 2010 kl. 1:05 PM\nHej Thomas og Annette, jeg savnede netop at høre fra jer. Thomas har en god “pen”, skriver meget levende. Der både skidt og kanel i Katmandu som alle andre steder. Glæder os til den næste follow up. Har I fået lejet lejligheden ud? Laurits oh Hanne


Munck Forsyningsledninger oplever i øjeblikket stor travlhed på alle områder. Med den store efterspørgsel inden for forsyningsområdet, kombineret med generel travlhed i bygge- og anlægsbranchen, kan det til tider være svært at skaffe tilstrækkeligt med arbejdskraft. Derfor har Munck Forsyningsledninger nu, til en større fjernvarmeopgave for Haderslev Fjernvarme, og i tæt samarbejde med flere jobcentre og fagforeninger, sørget for beskæftigelse af 6 ufaglærte borger i form af ordinære ansættelser.\n"Generelt i branchen efterspørges der lige nu arbejdskraft. En del af løsningen for os bliver, at vi i højere grad selv må oplære og uddanne vores medarbejdere. På et stort projekt, som dette for Haderslev Fjernvarme, kan vi som virksomhed godt rumme de lidt mere uerfarne profiler, som så kan gennemgå sidemandsoplæring i vores erfarne sjak og ellers blive klædt på med nødvendige kurser. At løsningen samtidig betyder, at vi får flere lokale i arbejde, er jo bare ren win-win for samfundet, branchen og os som virksomhed”, udtaler Søren Hesselbjerg, projektchef hos Munck Forsyningsledninger.\nGrøn omstilling skaber lokale arbejdspladser\nFjernvarmeprojektet, som Munck Forsyningsledninger udfører for Haderslev Fjernvarme, er en del af det store gaskonverteringsprojekt ”Udvidelsesplan Haderslev”. Her skal ca. 3.300 boliger konverteres fra opvarmning med gas til fjernvarme, og indsatsen er et vigtigt led i den grønne omstilling.\n”Som forbrugerejet fjernvarmeselskab er vi utrolig glade for Muncks initiativ, hvor gennemførslen af den grønne omstilling går hånd i hånd med etablering af flere lokale arbejdspladser. Udover at afhjælpe manglen på hænder er det også et rigtig godt signal at sende til omverdenen; nemlig, at vi har brug for alle gode kræfter til de mange projekter”, udtaler direktør i Haderslev Fjernvarme, Morten Hartmann.\nSamlet beskæftiger Munck ca. 40 medarbejdere på projektet, der i øjeblikket udføres i to forskellige områder af Haderslev by. De igangværende etaper strækker sig frem til begyndelsen af 2024, oplyser Munck Forsyningsledninger.\n”Uddannelse og beskæftigelse af ledige er en vigtig og naturlig del af vores løbende CSR-indsats. Vi håber selvfølgelig på, at de nyansatte falder godt til som faste medarbejdere i Munck. Derfor vil vi også gerne investere i medarbejderne – dette både i forhold til uddannelse, kurser og oplæring”, forklarer Søren Hesselbjerg.\nGrøn varme i Haderslev\nHaderslev Fjernvarmes udvidelsesplan, som potentielt vedrører 3.300 boliger, skal bidrage til den grønne omstilling. For at få varmen ud til de 3.300 nye kunder, skal der nedgraves ca. 62 kilometer nye fjernvarmeledninger i 12 delområder, hvoraf Munck Forsyningsledninger altså netop er i gang i de første to områder i Haderslev By.\nFor yderligere information, kontakt venligst projektchef Søren Hesselbjerg she@munck.dk / +45 60234325 eller direktør Morten Hartmann mh@haderslev-fjernvarme.dk / +45 40332188.


CompuCash POS kasseløsning - CompuSoft\nIndividuelle skræddersyede kasseløsninger til mange brancher.\nCompuCash er en dynamisk og sikker kassseløsning\nUanset om det til ferieresorts, restauranter eller handel - så stemmer kasse!\nGoogle Pay, MobilePay, NFC konkaktløs betaling\nNyt webbaseret kassesystem\nNem og hurtigt at bruge for medarbejdere\n"Happy Hours" - tidsstyring af alle varer, rabatter, sider og knapper\nCentral opsætning af kasser med fuld kontrol over layout\nAutomatiske tip til mersalg\nBilletsalg, butik, restaurant, kiosk, take-away - alt i samme kasseløsning\nMed vores 'Scan & Go' app kan gæster helt selv handle i dine butikker. Du scanner selv varerne med din mobiltelefon og betaler med telefonen, uden at skulle stå i kø ved kassen.\nKan benyttes i alle former for butikker, f.eks. købmandsbutik, souvenir shops, døgnkiosks m.v. Undgå kø ved kassen, tilbyd nem shopping og betaling, elektroniske bonner og ordrebekræftelser samt mulighed for nem genbestilling.\nScan og betal direkte med mobilen\nScan og betal direkte ved selvbetjeningskassen\nSpring uden om køen og handl hensynsfuldt\nHandlende kan optjene bonus og vinde præmier\nUnderstøtter alle kendte betalingsmidler og gør det nemmere for gæster at handle i din butik\nCompuCash og alle øvrige CompuSoft produkter understøtter alle kendte betalingsautomater og dermed også alle kendte former for kontaktløs betaling.\nEget betalingssite (cPay)\nNationale betaling sites (f.eks. MobilePay o.lign.)\nIntegration med alle kendte finanssystemer\nFinansintegration i forskellige grader tilpasset din virksomhed.\nDer genereres og sendes automatisk en konteringsfil direkte til dit finanssystem i et interval efter dit ønske. Typisk hver nat.\nDer genereres en konteringsfil, som du selv udlæser i .csv-format, og som kan indlæses som kassekladde i dit finanssystem.\nAlle indstillinger kan individuel konfigureres og tilpasses (menu, knappaneler, varegrupper, priser, tekster, virksomheds logo, filialadresser, brugeradgang)\nAlle CompuSofts systemer supporteres remote.\nProfessionel styring af bestillinger til køkken og bager. Når tjeneren modtager bestillinger, videresendes disse automatisk til køkkenet og præsenteres for køkkenpersonalet på touchskærm eller bestillingerne printes direkte til køkkenprinter.\nTakeaway og morgenbrødsbestilling\nTilbyd gæsten at kunne bestille og betale for takeaway, morgenbrød el.a. via CompuSofts gæsteapps. Der sendes automatisk elektronisk bestillingsnummer til brug for afhentning. Nemt og bekvemt for gæsten og bestillingsnummeret kan hurtigt findes frem. Automatiske ordrelister til køkken/bager og bonner til brødposer.\nPDA til tjenere til bordbestilling og betaling\nOnline bordreservation og online bestillinger\nAutomatiseret ordrestyring til køkken og bar\nAlle kendte betalingsmidler\nDit helt eget betalingssite - cPay\nAutomatisk håndtering af alle dine kvitteringsprintere (f.eks. køkken, bar, reception, pizza station, etiketprinter, bager).\nKampagnemodul og prisstyring\nAutomatisk håndtering af kampagner, rabatter, bonussystem, pakker og differentierede priser.\nBonnen deles nemt hvis der er flere der skal deles om at betale regningen.\nVed konferencer/selskaber kan ordre nemt opdeles og attesteres til bestemte personer eller afdelinger.\nRestaurantregningen kan også overflyttes til et eventuel gæsteregnskab eller på et særskilt regnskab.\nLagerbeholdningen nedskrives automatisk ved salg. Den aktuelle lagerbeholdning kan til hver en tid aflæses. Der oprettes varegrupper for f.eks. mejeri, brød, legetøj, m.m. Således kan statistikker og lagerlister afgrænses til udvalgte varegrupper, hvilket overskueliggør listerne. Kan leveres med varenumre fra kendte leverandørers sortimenter. F.eks. Lekkerland, Sügro, Chr. Kjærgaard og EDEKA.\nAutomatisk sprogstyring så menukort, varer, kvitteringer vises på kundens eget sprog.\nAutomatisk beregning af priser\nAutomatisk prissætning i forhold til perioder og antal solgte varer - enten af samme type eller af blandede typer. Professionel håndtering af tillæg, fradrag eller rabat.\nOmsætningsfordeling ved salg af pakker\nProfessionel håndtering af pakketilbud. Anvendes når et tilbud består af flere sammensatte varer. Systemet fordeler automatisk omsætningen på de enkelte elementer, der er indeholdt i den samlede pakke. Når pakken indtastes på kasseterminalen, vises kun det overordnede pakketilbud. Omsætningen fordeles efter angivne procenter på diverse statistikker og i bogføringen.\nDer omregnes til og fra flere forskellige valutaer i samme omregning. Ønsker gæsten at betale en del af regningen i f.eks. EURO og resten i anden valuta eller med kreditkort, klares dette let via den indbyggede multi-valutaomregner\nStore overskuelige knapper inddeler vareudvalget i kategorier tilpasset efter din forretning.\nUdførlige rapporter og statistikker\nDagsafslutning med fuld historik af ind- og udbetalinger.\nKomplet transaktionshistorik pr. ekspedient.\nKomplet bogføringsklar dokumentation.\nIntegration med standard økonomisystemer.\nEt væld af statistikker giver det komplette overblik.\nAlle data overføres automatisk til Excel og PDF\nDagens topsælger og cashflow\nLive cashflow for samtlige tilsluttede kasser. Nemt og overskueligt via online dashboards.\nKåring af dagens bedst sælgende ekspedient, mest travle kasse, bedst sælgende varer.\nInfoskærm mod gæsten\nTre gode grunde til at sælge gavekort, nemt og bekvemt fra kasseterminalen:\nFastholdelse af gæsten\nHurtigt og nemt med elektroniske vouchers


Haulover Beach FloridaVerden strande | Verden strande\nHaulover Beach Florida\nØnsker du at opleve en ny verden denne ferie? Derefter at blive klar til en tur til Floridas strande. Florida strande er verdenskendte for deres rekreative aktiviteter og faciliteter, de skal yde deres besøgende. Og Haulover Beach er en blandt dem.\nDet menes, at Haulover Strand Florida har afledt sin navn fra en fisker der bruges til at “træk” hans svampefiskeri båd fra Biscayne Bay over tykt skovbevoksede klitter til havet på dette stedet. Det er beliggende tre miles syd for Broward County Line i North Miami. Denne strand er en nøgen strand er anerkendt af regeringen. Her tøj, er tilladt som en mulighed at gøre den til en eneste sted i North Miami, hvor du kan klæde på eget ønske. På en varm solskinsdag, kan du finde tusinder af nudists indsamling her for at få en afslappende dag. Du kan finde dem svømning, sunning og selv spiller volleyballs her.\nDesuden, hvis du vil undgå dette syn med din familie, så skal du ikke bekymre sig. Den nordlige ende af stranden er blevet skåret af – ud af den opfattelse af familier og andre, der ikke ønsker at svømme og solen uden tøj.\nHvis du vil tilføje flere, det beachgoers her virkelig udgøre et tværsnit af befolkningen, da de trodser alle klassificering af køn, race eller nationalitet. De kommer her for at få en ny erfaring, som de ikke kan få andet. Og det er på grund af de parkeringspladser og expansiveness, Haulover Beach foretrækkes mest i forhold til andre tæt ved solrige øer.\nCalifornia Beach Natklubber\nJones Beach billige hoteller\nSugepumper Beach Hawaii\nHuntington Beach Hoteller\nJones Beach Overnatning\nMiami Beach Turisme\nVenice Beach Natklubber\n← Fort Myers Beach Florida\nVero Beach Florida →\nJones Beach Attractions\nJones Beach Lodging\nHonolulu Strande Hawaii\nCalifornia Beach Vacations Packages\nMiami Beach Night Clubs\nJones Beach Vejret\n© 2022 Verden strande


Travlhed i ministeriet\n»Der er nogen, som en dag må forklare mig, hvorfor vi igen og igen ser politikere udtale at de har så travlt – og derfor ikke selv kan overholde de krav, de stiller til alle andre,« skriver Hans Jørgen Pedersen. Fold sammen\nTorsdag d. 16. juli 2020, kl. 20.30\nAllerførst: Tak til Berlingske for at grave i et halvt år for at skrive en ordentlig og relevant artikel om ministrenes transport og hyppige flyrejser.\nDer er nogen, som en dag må forklare mig, hvorfor vi igen og igen ser politikere udtale, at de har så travlt – og derfor ikke selv kan overholde de krav, de stiller til alle andre.\nVi har en regering, som vandt valget sammen med sine støttepartier ved at sætte klimaet aller-aller-øverst på dagsordenen. Nu skal skeen i den anden hånd! Hvorefter de tager flyet, fordi det er nemmere og mere behageligt – og man er vel minister.\nDe sender deres store biler tomme rundt i landet med privatchauffør i stedet for at tage en taxa fra lufthavnen eller udflytte et par statsjob mere. De passer på miljøet, hver eneste gang det overhovedet er muligt. Desværre er det aldrig muligt, for der er altid lige en vælger mere, der kan snakkes med, en sponsor, som kan plejes. En sofa som benene kan lægges op på, mens man nyder sine privilegier på toppen af samfundet. Det der med miljøet, det må pøblen tage sig af – de har jo heller ikke andet at lave.\nAt støttepartierne udtrykker forståelse er bare patetisk. Det havde de næppe gjort, hvis Lars Løkke havde gjort og sagt præcist det samme, men det er jo politik. Det, jeg simpelthen ikke forstår, er: Hvad er det, ministrene har så frygteligt travlt med, at de umuligt kan arbejde fra en bil eller et tog, mens det går meget bedre i lufthavnens security check og afgangshal? Og præcis hvorfor mener de, at forretningsfolk og almindelige lønmodtagere på ferieudgang har masser af tid til at tomle rundt i verden? Det er nemlig altid kun ministre og borgmestre, der har så frygtelig travlt, at miljøet må komme i anden række.\nHans Jørgen Pedersen, København


Israel mener at have optrævlet angrebscelle fra Hamas | Udland | fyens.dk\nIsrael mener at have optrævlet angrebscelle fra Hamas\nPubliceret 17. juni 2018 kl. 22:43\nEn palæstinensisk mand undersøger en ødelagt bil efter et israelsk luftangreb i Gaza. Den israelske sikkerhedstjeneste siger, at den har afsløret en "angrebscelle", der tilhører den islamistiske gruppe Hamas.\nSprængstoffer er blevet beslaglagt og over 20 personer er pågrebet, siger sikkerhedstjenesten Shin Bet.\nDen israelske sikkerhedstjeneste siger søndag aften, at den har afsløret en "angrebscelle", der tilhører den islamistiske gruppe Hamas. Sprængstoffer er blevet beslaglagt, og over 20 personer er blevet pågrebet.\nGruppen havde ifølge en erklæring fra sikkerhedstjenesten Shin Bet været aktiv i et halvt år og planlagde angreb mod israelske mål, da den blev optrævlet i april.\nIfølge erklæringen var cellens medlemmer overvejende fra Nablus på Vestbreddens nordlige del.\n- Vi har foretaget anholdelser og neutraliseret sprængstoffer. I en landsby i nærheden af Nablus fandt vi en bombe på syv kilo, som var klar til brug, siger officer i hæren Guy Rousso til journalister.\nRousso har selv deltaget i operationen mod gruppen.\nShin Bet oplyser, at der også blev fundet udstyr til fremstilling af bomber, og at "graverende angreb" er blevet afværget.\n- Anholdelserne understreger endnu en gang, at Hamas har vilje og ressourcer til at opbygge en terrorinfrastruktur til angreb i Israel, siger Shin Bet i en pressemeddelelse.\nHamas har kontrollen over Gazastriben, og Israel anser gruppen for at være landets fjende nummer et.\nVestbredden er styret af det palæstinensiske selvstyre under ledelse af præsident Mahmoud Abbas.\nSiden slutningen af marts er mindst 130 palæstinensere blevet dræbt. Langt de fleste var ubevæbnede demonstranter.


For at undgå misforståelser fremover vedr. sager om tilkaldelse af diverse håndværkere og servicepersonel udenfor normal arbejdstid, indskærper vi i nedenstående, hvornår der må tilkaldes håndværkere på Andelsboligforeningens vegne (bekostning).\nDet er tilladt på Andelsboligforeningens bekostning, at tilkalde diverse håndværkere og servicepersonel udenfor normal arbejdstid, når der enten er tale om personfare eller skader på andelsboligforeningens ejendom, herunder også den enkelte lejlighed. Ved personfare skal eks. forstås - at sidde fast i en af ejendommens elevatorer, hvor det er forsøgt at komme fri ved normal, anbefalet procedure jf. forskrifterne opsat i de enkelte elevatorer.\nVed ombygning af andelslejlighed\nDet kan således ikke bekostes Andelsboligforeningen, at elevatoren er ude af funktion eks. en lørdag, hvor servicepersonel tilkaldes. I et sådant tilfælde pålægges den enkelte andelshaver/lejer de ekstraomkostninger der måtte have tilkommet ved, at have tilkaldt servicepersonel her og nu frem for, at have ventet til mandag morgen.\nVed manglende vand skal der gå min. 2 timer før end håndværkere tilkaldes. I et sådant tilfælde bør den enkelte person adspørge nabo, underbo, overbo eller genbo om disse ligeledes er uden varmt vand førend der tilkaldes håndværkere. Tilkaldes håndværkere inden fristen, bekostes andelshaveren/lejeren selv de meromkostninger der måtte forekomme.\nVed manglende varmt vand skal der gå min. 6 timer før end håndværkere tilkaldes. I et sådant tilfælde bør den enkelte person have forsøgt at tage kontakt til nabo, underbo, overbo eller genbo om disse ligeledes er uden varmt vand førend der tilkaldes håndværkere. Tilkaldes håndværkere inden fristen, bekostet andelshaveren/lejeren selv de meromkostninger der måtte forekomme.\nDer må kun lukkes for vandet i ejendommen den første tirsdag i hver måned, samt den tredje onsdag i hver måned. Dog er AKUTTE tilfælde undtaget.\nVed hul på vandrør o.lign., bør skaden minimeres øjeblikkeligt af den enkelte andelshaver/lejer. I disse tilfælde må håndværkere gerne tilkaldes hurtigst muligst og bekostes af Andelsboligforeningen, dette for at minimere vandskader på ejendommen.\nVed brud på faldstammer bør skaden minimeres øjeblikkeligt af den enkelte andelshaver/lejer. I disse tilfælde må håndværkere gerne tilkaldes hurtigst muligst og bekostes af Andelsboligforeningen, dette for at minimere skader på ejendommen samt reducere evt. hygiejniske problemer.\nVed ituslåede yderruder afdækkes hullet. Tilkaldes håndværkere udenfor normal arbejdstid, bekoster Andelsboligforeningen ikke de meromkostninger der måtte forekomme, hvorfor de skal betales af den enkelte andelshaver/lejer selv.\nSåfremt låsen i hoveddøren skulle svigte anvend da bagtrappen. Tilkaldes håndværkere udenfor normal arbejdstid, bekoster Andelsboligforeningen ikke de meromkostninger der måtte forekomme, hvorfor de skal betales af den enkelte andelshaver/lejer selv.\nPort i gården\nSåfremt porten til gården skulle svigte, anvend da ikke vold mod porten. Tilkaldes håndværkere/servicepersonel udenfor normal arbejdstid, bekoster Andelsboligforeningen ikke de meromkostninger der måtte forekomme, hvorfor de skal betales af den enkelte andelshaver/lejer selv.\nHusk for egen skyld at skelne mellem egen vedligeholdelsespligt og Andelsboligforeningens.\nVi gør opmærksom på at ovenstående regler er udarbejdet for Andelsboligforeningens og således vores alle sammen bedste.\nVi henviser ligeledes til udleveret husorden samt vores hjemmeside. Ydermere henvises til vores ejendomsservicekontakt ved afklaringsspørgsmål.


BALANCEKUNSTEN | mtbakademiet.dk\nSkrevet d. 09.04.2013\nForåret er kommet, og alle os mountainbikeelskere skal ud og give den fuld pedal på sporerne. Og i den anledning serverer jeg her, kvit og frit, tre rigtig gode og nyttige tips til dem, der ønsker det allersjoveste af sin (sikkert meget dyre) mountainbike.\nNu skulle man tro, at ingen fornuftige mennesker tager deres landevejscykel (racercykel) med i skoven. Men sådan forholder det sig åbenbart ikke.\nFaktisk ser jeg gentagende, at folk ikke aner, hvordan en mountainbike skal og bør indstilles; hvor lavt sadlen bør sidde, hvor kort frempinden må blive og hvor bredt styret egentlig skal være. Ja faktisk, skulle man tro, at de kører i skoven på landevejscyklen.\nJeg antager, at grunden for man kører MTB er kærligheden til det tekniske, naturen og kammeratskabet. Så hvorfor ikke få det bedste ud af tiden man bruger på denne motiverende, energigivende og andrenalinsusende sport?\nDe tre gode råd - hvor bl.a. balancen bliver væsentligt forbedret:\n1. Styret skal matche din naturlige favn-bredde. Ræk armene frem, ryst dem og hold dem afslappet cirka i solar plexus højde. Få en kollega til at måle fra lillefingerside til lillefingerside. For voksne mænd skal bredden være mellem 710-780 mm.\nEt naturligt favnbredde, er der, hvor du bruger færrest energi / muskler på at tvinge armene til et for smalt eller for bredt greb om styret.\nEt passende bredt styr giver stabilitet / balance, kontrol og gode drejeegenskaber.\n2. Frempinden må ikke overstige en længde på 80 mm. indenfor en højde på 200 cm.\nForhjulet møder, til de færrestes information, masser af ujævnheder, derfor skal vægten være centreret midt på cyklen (i krankboksen) og vægtfordelingen bør være 75% i benene og 25% i armene.\nHvorfor? Du får et bedre overblik idet dine arme får et mere naturligt buk, skuldrene sænkes, ryggen rankes: Hvilke automatisk bevirker, at du kigger ligefrem istedet for ned i forhjulet, og har overblik til at reagere gennem terrænet. Cyklen accelerer ikke fra dig, eller du falder ej ud over forhjulet.\nDu kan evt. montere en setback sadelpind for de "manglende" cm. på frempinden eller glide sadlen længere tilbage, hvis du føler, styret kommer for tæt på.\n3. Sadelhøjden. Du vil have et lavt tyngdepunkt som muligt. Derfor, uden at tøve, bør du sætte din sadelhøjde en tomme / 2,5 cm. ned. Hvilket medfører den føromtalte balancefordel, større kraftmoment i pedaltråd, hurtigere reaktionstid, mere føling med cykel, nemmere at dreje, større overblik under nedkørsler osv. osv...\nMine egne indstillinger med en højde på 182 cm. og en str. L ramme er Styr 740 mm. Frempind 40 mm. Sadelhøjde på hardtail er så tæerne trædes fladt i jorden.\nSelvom jeg kører 26 tommer, så skal alle jer der kører 29'er, høre ekstra godt efter. For det er jer, der i forvejen har en meget høj cykel, og trænger til mere balance(!)\nHvorfor så lytte til en downhill mountainbikekører som mig? (hvilket din opfattelse sikkert er, at jeg kun sidder og ryger hash, drikker bajere, og selv tror, jeg er hulensklog) Næ nej, du tager fejl! Jeg drikker mindre alkohol end dig, som læser dette. Spiser / lever økologisk. Kører professionelt, hvilket har givet mig tusindvis af timer på alle former for MTB-cykler, samt kører ugentlig MTB-undervisning.\nNetop i min undervisning ser jeg gang på gang kursister med overnævnte fejl. Hvorefter disse tre ændringer gør kursistens færdighederne nemmere og sjovere.\nSå hvis du bare på én tur i en god times tid prøver at køre med overnævnte tips, så skifter du ikke tilbage. Tro mig!\nEn sidste ting: Jeg vil æde min allerbedste hat på, at dette er forskellen på styrt og ikke styrt. Dine kammerater vil komplimentere hvor imponerende og professionelt det så ud, da du strøg igennem ujævnhederne. Og ikke (igen) højtgrinende om, hvor tåbelig du (igen) så ud, da du (igen) væltede i det opkørte.\nPositiv omtale er trods alt det bedste, og en unægteligt booster af højden på stolthedskontoen.\nGod fornøjelse og gi' gas!


Mathias Heise - På vej fremad med mundharpen i sin hånd - VINK København\nVerdensmester i kromatisk mundharpe i 2013, kåret som årets nye Jazznavn i januar 2015 og anbefalet som et af de nye talenter i Politiken senere i samme år.\nJeg mødte Mathias Heise i Kongens Have på en af de tidlige forårsdage, hvor man helt glemmer hvor køligt det egentlig er, fordi man bliver forblændet af årets spæde solskinsstråler. Der midt i parken, på en bænk med en øl i hånden, fik vi os en snak om musikken, og om hans smittende begejstring for det lille instrument, der kan være i hans lomme og samtidigt spille enhver jazzscene op.\n//Aga Paulina Mlynczak\nDet anderledes valg af instrument\nSom 5-årig startede han sin musikalske rejse med et drastisk valg. Ind af døren dumpede en flyer fra Rødovre musikskole, der tilbød undervisning i enten violin eller klaver. Mathias valgte violin. Senere er han så blevet mere end habil på klaveret, men det er lidt en sidebemærkning. På trods af et egentligt rimeligt talent for instrumentet, så kedede klassisk musik ham. Det samme gjorde det med at skulle øve sig, så efter noget tid blev violinen pakket væk i sin kasse for sidst gang.\nDer rigtige instrument fandt han nogle år efter, da hans forældre fik den gode ide, at give ham en mundharpe. Den kunne han altid have i lommen, hvilket gjorde at han kunne øve sig lige meget hvor i verden, han befandt sig. At han dertilhørende også fandt det skægt, gjorde at han ret hurtigt blev ganske god til det lille instrument.\nGlæde skinnede igennem hans stemme, mens han fortalte om den helt særlige klang og uovertrufne lyd, instrumentet har. Om den helt særlige dynamik der kommer af at spille med sin egen vejrtrækning. Mathias er en del af en eksklusiv skare, der gør det han gør i Danmark, hvilket han må også må indrømme har haft en tiltrækkende kraft. Det med at skille sig lidt ud har han altid godt kunne lide. Han er fuldt bevidst om, at den begrænsede konkurrence giver ham nogle helt åbenlyse fordele i forhold til eksempelvis ikke at skulle konkurrere med saxofonister. Derudover giver det hurtigt noget unik til en lyd, da han spiller på et så sjældent instrument. På den anden side kommer han nok aldrig til at få muligheden for at sidde i et Big Band eller spille med klassiske jazzbands.\nEn travl musiker\nDet virkede ikke som noget, der tyngede ham helt vildt af ærgrelse, men han kommer nok heller ikke til at kede sig med al den musikalske aktivitet som omrammer ham. I Gymnasiet startede han bandet Mathias Heise Quadrillion, som han stadig spiller sammen med. I maj sidste år udgav de deres debutalbum, Sudden Assent, der blev rigtigt vel modtaget, og blandt andet var medvirkende til, at bandet kom på Politikens liste over bands, man burde holde øje med. I skrivende stund arbejder drengene på deres næste album. Der er dog et stykke arbejde foran dem, før de står med et færdig produkt i hånden, da indspilningerne først er begyndt så småt. Forhåndsfornemmelsen er god, og sangene er næsten på plads, men erfaringen fra første plade har lært dem at tage sig god tid til indspilningen. At skrive musik til et album kræver selvsagt en del inspiration. I videoen herunder kan du se Mathias fortælle om sit forhold til inspirationskilder, og hvorfor han skal indstille sig selv for at opnå den.\nSideløbende med bandet er han begyndt at blive inviteret med ud som sideman for forskellige, ret store danske jazznavne. Folk som jazzguitaristerne Nicklas Knudsen og Jacob Fischer og pianisten Jørgen Emborg. (Du kan følge med i hans musikalske aktiviteter på hans Facebook-side).\nDer var mange minder, der skulle vendes oppe i hovedet, før han efter en del overvejelse besluttede sig for det hidtidige højdepunkt. Valget faldt på en begivenhed, der fandt sted ikke mange 100 meter fra den bænk, vi befandt os på denne eftermiddag. Det var sidste sommer under den årlige jazzfestival, en solrig sommerdag i et veloplagt og velbesøgt hjørne af parken, hvor Mathias stod på scenen med et hold af stærke navne fra den danske jazzscene. Især det at dele scene med den legendariske bassist Hugo Rasmussen, der døde få måneder efter, var en helt speciel oplevelse. Efterfølgende indskød han, at åbne P8 Jazz Alive alene på scenen i Koncerthuset, også var en ret vild oplevelse. Den oplevelse kan du høre ham fortælle om i videoen her.\nAt oplevelsen med Hugo Rasmussen alligevel er den han nævnte først, over et solonummer foran et fyldt Koncerthus, viser et helt klart træk ved Mathias’ forhold til sin egen spirende musikkarriere; det handler om at udvikle sig og hele tiden blive en bedre musiker. Og det bliver man af at udfordre sig selv med dygtige musikere omkring sig.\nDygtig er der ingen tvivl om Mathias allerede er, men talentet er også blev plejet nøje, lige siden han fik stukket mundharpen i hånden. Hans første scene var Strøget, hvor han stillede op med sin bluesharpe og en kammerat med en guitar ved sin side. Efterhånden som han fandt ud af, at han havde et helt særligt flair for instrumentet, ønskede han at søge ind på MGK (red: Musikalsk grundkursus) på Sankt Annæ Gymnasium. Ind kom han, og her slog han så en stor del af sine musikalske folder de næste 3 år.\nNogle år før havde han udskiftet bluesharpen med en kromatisk en af slagsen, for at få lov at blive indlemmet i en musikgruppe på Rødovre musikskole. Det var også et skift, der senere muliggjorde en optagelse på MGK.\nJa, jeg vidste heller ikke præcis, hvad det betød med de to slags mundharper, så Mathias forklarede mig tålmodigt forskellen. At bluesharpen er begrænset til kun at kunne spille i en toneart, mens den kromatiske mundharpe derimod har alle 12 toner.\nIndlemmelsen i ”Jazz Combo”, som holdet hed, var også en slags begyndelse for Mathias’ karriere i jazzmusikken. Mathias var allerede begyndt at høre en del funk og fusionsagtig jazz, som han – efter eget udsagn – havde det ret vildt over.\nMen det var i det sammenspil med resten af ”Jazz Combo”-holdet, at han for første gang rigtigt gav sig i kast med at spille jazz på mundharpen. I løbet af den første tid løb han panden mod muren en del. At gå fra at spille bluesgange til at skulle sammensætte skalaer inde i sit eget hoved, var en udfordring. Hvor det ikke er usædvanligt, at sådanne udfordringer lægger en dæmper på lyst og interesse hos nogle mennesker, havde det den stik modsatte effekt hos Mathias. Han synes, det var utroligt motiverende at blive udfordret i den grad, da han kunne mærke, at det for alvor rykkede ved hans evner. Derudover blev han begejstret for den lyd, som mundharpen kunne bidrage med til jazzmusikken. Siden har jazzen været Mathias’ musikalske vej, og tingene er gået ret meget slag i slag derfra, som han selv udtrykker det. Rimeligt succesfuldt kan man indskyde.\nMathias fortalte med stor entusiasme i stemmen om en jazzscene med en løs struktur, der betyder at alle mere eller mindre spiller sammen på kryds og tværs. Det giver et helt specielt fællesskab i miljøet, hvor alle deles om den samme kærlighed til genren. Til en form for musik, hvor nummeret der spilles ikke nødvendigvis er ligeså vigtigt, som de øjeblikke der skabes i nuet, når dygtigere musikere mødes i forskellige konstellationer. Der er en helt speciel jamkultur i miljøet, der især manifesterer sig i de ugentlige søndagsjam på La Fontaine. Baren fungerer som et samlingssted for Københavnske jazzelskere. Et sted med en fed energi grundet det blandede klientel der samles om jazzmusikken. Her kommer også en masse unge, der ellers godt kan være lidt en mangelvarer til jazzkoncerter, ifølge Mathias. Især hvis det er betalingskoncerter, er aldersgennemsnit ofte noget højere. Han synes det er ærgerligt, hvis det unge publikum ikke rigtigt dukker op, for de er jo genrens fremtid.\nMen selv om at jazz ikke er den mest populære genre i København, har den alligevel ganske mange fans. Og den har en del scener at udfolde sig på. Udover La Fontaine fremhæver Mathias især Montmartre, Christianias Jazzklub (I Børneteatret) og Charlie Scotts. Under Jazzugen er der endnu mere kronede dage for en jazzmusiker. I det hele taget er der en masse ildsjæle i København, der sørger for at jazzen får steder at udfolde sig på. En masse skøre mennesker, som Mathias siger med et smil, der administrerer alle mulige små og autentiske steder, hvor jazzmusikere og jazzelskere kan mødes til jams og koncerter.\nOm at leve i drømmen\nMathias tilværelse er fyldt til randen med musik. Fra hans daglige gang på konservatoriet ude på Holmen, til hans øvere og jobs med bandet, og så er der alle de konstellationer, han indgår i til diverse koncerter. Og han nyder det. ”Jeg føler faktisk jeg lever drømmen lige nu” svarede han, da jeg spurgte ind til den allerstørste musikalske ambition. ”Det jeg i bund og grund bare vil er at spille og komponere musik med dygtige mennesker, og udvikle mig”. At han hver dag kan stå op og gøre hvad han elsker, få tilbudt en masse muligheder og også får anerkendelse for sin musik, får ham til at føle sig som privilegeret menneske.\nSelvfølgelig kunne han godt tænke sig at spille med nogle af de helt store, som Brad Mehldau og Herbie Hancock, hvis han skal drømme helt stort. Og spille på jazzscenerne i New York og Berlin. I det hele taget bare få mulighed for at rejse mere rundt i verden med sin musik.\nMed hans tilgang til musikken burde der heller ikke være nogen umulighed at nå de helt store jazzscener, som Mathias drømmer om et sted bagved taknemmeligheden, over at få lov til at dyrke det han elsker.\nROSKILDE: MUSIKREDAKTIONEN ANBEFALER Det gamle radiohus Er min musiksmag død? Ung kreativ direktør i banebrydende musikbureau: Mød Back To Future Sounds’ Amanda Baun. Om Københavns nye radio, Mmh Radio Ny festival hylder radiofortællingerne\n« Et eskapistisk lydunivers\nPostkort fra Hjem »


Sådan oprettes tilpassede T-shirts gratis at købe eller sælge 2020\nSådan oprettes tilpassede T-shirts gratis at købe eller sælge\nVidste du, at du kan oprette tilpassede t-shirts online med nul upfront-omkostninger og nul-lager? Websteder som Teespring, Redbubble og Zazzle giver dig mulighed for at oprette en gratis butiksside, og de vil udskrive og sende dine designs over hele verden gratis.\nDe vil naturligvis tage et overskud af overskuddet, men det slår at investere i lager- eller fremstillingsomkostninger. Det kan også være en fantastisk måde at tilpasse dit eget tøj til også at bære dig selv.\nUanset om du ønsker at starte dit eget mærke, sælge merchandise eller oprette brugerdefinerede tøj til at bære, vil denne guide føre dig gennem alt hvad du har brug for at vide.\nTeespring vs Redbubble vs Zazzle - Hvilken er bedre?\nDer er snesevis af tilpassede merchandise-websteder nu, men vi har valgt tre titaner, der tilbyder nem tilmelding og oprettelse - Teespring, Redbubble og Zazzle. Vi vil sammenligne priser, royalties og merchandise-værktøjer mellem disse tre websteder nedenfor.\nZazzle - Kompleks designer, lave overskud\nZazzle er den bedste platform til at lave ikke kun tilpassede t-shirts, men alle slags produkter. Med Zazzle kan du vælge at udskrive dit design på hundredvis af produkter fra skjorter og hættetrøjer til tilpassede skateboards og spillekort.\nNår det kommer til at lave t-shirt-design, kan værktøjet på Zazzle være ret kompliceret. Systemet fungerer på samme måde som Canva, et gratis online billedoprettelsesværktøj. For os fandt vi, at side om creators side fungerede perfekt til at oprette noget som plakater eller fotorammer, men det føltes som om t-shirt-designfunktionen var en eftersyn.\nDer er mindre hjælp til at sikre, at alt stiller op og ingen detaljer om, hvad udskriftskvaliteten vil se ud, hvilket er en funktion, som konkurrenter tilbyder.\nRoyalties på Zazzle er ikke gode. Basisprisen for en grundlæggende tilpasset t-shirt er $ 17,95, og du skal tilføje royalties oven på det. De anbefalede royalty-satser ligger mellem 5% og 10%. Med dette ville du tjene mellem $ 0,90 og $ 1,90 per t-shirt.\nRedbubble - Enkel designer, lave overskud\nRedbubble har også et større udvalg af produkter, og det er meget ligetil at bruge. Opret en konto, og tilføj et banner og oplysninger om din butik fra din profilside. Derfra kan du uploade billeder, og de tilføjes direkte til de produkter, du vælger.\nDette har nogle problemer, fordi du er nødt til at oprette designet uden for hjemmesiden og uploade det direkte. Du kan ikke tilføje flere billeder på én gang. Når du tilføjer billeder, vises de på en forhåndsvisning af din brugerdefinerede t-shirt eller produkt. Nogle foretrækker muligvis denne fremgangsmåde, men det er meget lettere at være i stand til at tilføje elementer og justere dem på designet inden finish.\nPriser på Redbubble-ændringer, men i skrivende stund fandt vi, at priserne på t-shirt starter ved £ 12.70 ($ 16.48). Du kan tilføje dine egne margener ovenpå - en margin på 10% vil gøre detailprisen for den billigste t-shirt-option til £ 13,76 ($ 17,86), og du vil tjene £ 1,06 ($ 1,38). Meget lig med Zazzle's tilbud.\nTeespring - Enkel designer, rimelige overskud\nTeespring har en designer, der ligner Zazzle's, men mere ligetil. Upload blot billeder og tilføj tekst. Når du gør det, vises billeder og tekst på t-shirt. Du kan klikke for at flytte, rotere og ændre størrelsen på alle elementer.\nDet, vi kan lide over Zazzle's designer, er kvalitetskontrollen. Hvis du tilføjer billeder, der er for lav kvalitet, fortæller Teespring dig. Du kan også hurtigt se, om billeder er på linje med hinanden.\nFor mere komplekse tilpassede t-shirt-designs giver Teespring dig printskabelonen, så du kan stille alt perfekt op.\nTeespring beskæftiger sig med priser lidt anderledes. I stedet for at tilføje royalties oven på en basispris, kan du vælge detailprisen for din skjorte, og Teespring beregner dit overskud. Hvis du prissatte en T-shirt til $ 17,95, ville du tjene $ 7,38 pr. T-shirt - langt bedre end Redbubble og Zazzle.\nMed en lavere basepris på Teespring, kan du købe dine egne tilpassede t-shirt-designs til billigere eller få større fortjeneste ved hvert salg.\nSådan opretter du dine egne brugerdefinerede T-shirts på teespring\nMed mere overskud og en bedre designer bygget specifikt til at skabe brugerdefinerede t-shirts, har vi valgt Teespring til denne guide. Nedenfor forklarer vi, hvordan du kan oprette din egen butik og oprette dine egne tilpassede t-shirts til at sælge eller købe for dig selv.\nFor at komme i gang skal du først besøge Teespring og klikke på Start Design øverst til venstre. Gå igennem kontooprettelsesprocessen. Klik derefter på Opret & sælg og klik på Fortsæt. Du skal vælge et butiksnavn - dette vil være din egen tilpassede URL, hvor du kan liste dine tilpassede produkter. Dernæst foreslår vi, at du går tilbage til Teesprings hjemmeside. Herfra skal du klikke på Start design igen.\nVælg den produktkategori og det produkt, du gerne vil tilføje dit design til. I denne guide vælger vi Unisex / herre-T-shirts og derefter Klassisk tee. Vælg derefter Køb, hvis du vil købe designet til dig selv, eller Sælg, hvis du gerne vil liste det i din egen butik, der skal sælges senere.\nDet er nu tid til at begynde at oprette dit tilpassede t-shirt-design. Vi vil meget anbefale at bruge billedredigeringssoftware til at oprette dine egne designs og tekst i en font, du kan lide. Gem hvert billede som 300 DPI PNG-filer med gennemsigtig baggrund. Hvis du ikke har råd til Photoshop, kan du prøve et gratis billedredigeringsalternativ.\nAlternativt kan du kigge efter gratis clipart online til brug i dine designs. Du kan finde mere vejledning om dette fra Teespring her.\nDet er bedst, at du opretter separate billeder til hvert element eller logo - for eksempel et billede til et logo og et til tekst. Klik derefter på Tilføj billede på Teespring-skabersiden. Til højre ser du nu billedet på din t-shirt. Klik og hold nede for at trække billedet til en ny placering.\nHvert billede, du tilføjer, har separate kontroller til rotation, positionering, ændring af størrelse og sletning.\nDu vil også have meddelelser på skærmen for at fortælle dig størrelsen på et element, så du kan sikre, at duplikatelementer er af samme størrelse, og anvisninger på skærmen fortæller dig, om udskriftskvaliteten er god nok. Hvis Teespring siger, at billedet vil være dårlig udskriftskvalitet, skal du genskabe billedet med en højere opløsning.\nNår du er færdig med designet, skal du vælge de tilgængelige farver og priser på venstre side. Du kan ikke redigere dette senere uden at kontakte support, så sørg for at vælge de farver, du kan lide. Vi anbefaler ikke at vælge t-shirtfarver, der ligner for dine designfarver.\nKlik derefter på Fortsæt og tilføj en beskrivelse og URL til din brugerdefinerede t-shirt. Sørg for at vælge de rigtige synlighedsindstillinger, og vælg at føje dem til den butik, du oprettede tidligere. Klik til sidst på Publicer fortegnelse, så kan du finde din t-shirt i din butik.\nHvis du laver dit eget design til at købe, springer du over disse sidste par trin og har mulighed for at købe det direkte i stedet.\n6 Bedste gratis musikproduktionssoftware til begyndereSådan opretter du dit eget Wiki-stedHvad er Steam Broadcasting, og hvordan man opsætter detTrådløse tip - Bliver din trådløse router ved at afbryde forbindelsen eller droppe forbindelsen?Sådan afspilles MKV-filer på Windows Media Player


Tjenesteboligbidrag – klageadgang\nFOB nr. 08.165\nEn sognepræst var utilfreds med det boligbidrag som var fastsat af stiftsøvrigheden, og indbragte sagen for Kirkeministeriet. Ministeriet afviste at behandle sagen bl.a. med henvisning til at kompetencen til at fastsætte bidraget ifølge en aftale mellem Finansministeriet og tjenestemændenes centralorganisationer lå hos stiftet.\nOmbudsmanden udtalte at borgernes ulovbestemte ret til at klage over en afgørelse til en overordnet myndighed ikke kan fjernes eller indskrænkes ved en aftale.\nDen nævnte aftale måtte desuden karakteriseres som en rammeaftale der ikke fastlagde den konkrete udmøntning. Myndighedens ensidige fastsættelse af hvad tjenestemanden, der havde pligt til at bo i tjenesteboligen, skulle betale, var en afgørelse i forvaltningslovens forstand.\nAfgørelsen var truffet af en myndighed i den sædvanlige hierarkiske struktur, og klageadgangen var ikke afskåret ved udtrykkelig lovhjemmel. På den baggrund mente ombudsmanden at afgørelsen kunne indbringes for ministeriet, og han henstillede at ministeriet behandlede sagen. Ombudsmanden henstillede desuden at ministeriet enten ændrede cirkulæret om tjenestebolig så klageadgangen fremgik, eller tog initiativ til ændring af lovgivningen så det blev muligt for ministeriet at afvise sådanne klager.\nMinisteriet behandlede herefter sagen og oplyste at cirkulæret ville blive ændret i overensstemmelse med henstillingen.


Lucas Vázquez overhaler Carvajal\nSkrevet af Nicklas Bendtsen. Udgivet i Nyheder, mandag, 22. februar 2021 13:41\nDani Carvajal er i gang med en rigtig vanskelig sæson. I kampen mod Valencia var han endelig tilbage i startopstillingen efter seks kampe ude med en muskelskade, men det blev kun til 25 minutters spilletid for den spanske højre back, før han endnu engang måtte udgå med en skade.\nDet er sæsonens fjerde skade for Carvajal, og de mange missede minutter har betydet, at Lucas Vázquez har fået spilletid på Carvajals plads. Udmærkede præstationer har haft den konsekvens, at Lucas endda er blevet Zidanes foretrukne valg på backen, når Carvajal har siddet udenfor.\n29-årige Carvajal har misset 18 kampe pga. skader og en enkelt kamp med karantæne i løbet af sæsonen, og nu har Lucas altså overhalet Carvajal.\nDani Carvajal er altså startet inde i sølle 11 kampe i denne sæson, alle på højre back, mens Lucas mod Valladolid fik sin 12. start på højre back i denne sæson.\nOgså Ferland Mendy, Nacho, Odriozola har spillet den, mens Marvin Park og Vinícius Jr. spillede højre wingback mod Getafe. Militão fik desuden en kamp derude i sidste sæson.\nLucas’ kontrakt løber i øvrigt ud til sommer, og der er ingen tvivl om, at den nuværende situation i klubben taler til hans fordel, når der skal forhandles påny. Spanieren har simpelthen været uundgåelig i denne sæson og fortjener at blive belønnet.\nDani Carvajal har præsteret fire assists i sine 11 kampe fra start, mens Lucas har tre assists fra sine 12 på højre back. Som kant har Vázquez i øvrigt to mål og én assist.


Hotel Fabrica do Chocolate i Viana Do Castelo til Bedste Pris-garanti | Agoda.com\nRua Gontim 70-76, Viana Do Castelo Bjergside, Viana Do Castelo, Portugal, 4900-474 - Se på kort\n"The idea of this hotel îs very nice especially for kids. We..."\nNabolag Viana Do Castelo Bjergside Viana Do Castelo Bjergside\nMere om Hotel Fabrica do Chocolate\nHvis du leder efter et godt beliggende hotel i Viana Do Castelo, så er Hotel Fabrica do Chocolate et rigtig godt valg. Herfra har gæster glæde af nem adgang til alt, hvad denne livlige by kan tilbyde. Med sin praktiske beliggenhed tilbyder dette hotel nem adgang til byens vigtigste seværdigheder.\nFaciliteterne og servicen på Hotel Fabrica do Chocolate sikrer gæster et behageligt ophold. For at nævne blot nogle få af hotellets faciliteter tilbydes der blandt andet reception åben hele døgnet, handicapfaciliteter, bagageopbevaring, roomservice, mødefaciliteter.\nSom en ekstra tilføjelse tilbyder alle værelserne et udvalg af bekvemmeligheder. Mange værelser tilbyder endda aircondition, opvarmning, opvækningsservice, skrivebord, minibar, der vil glæde selv den mest kvalitetsbevidste gæst. Dette hotel tilbyder hele rækken af fritidsfaciliteter, blandt andet massage. Hotel Fabrica do Chocolate er det eneste sted, du behøver, når du søger kvalitetsindkvartering i Viana Do Castelo.\nAlle slags rejsende (611) Par (365) Rejsende alene (19) Familie med små børn (173) Familie med store børn (26) Gruppe (28)


Leadership - power og indflydelse - Kurser - Teknologisk Institut\nBrug din power! Ofte forbinder vi ordet 'magt' med noget negativt grundet dårlige erfaringer – men ordet 'power' signalerer noget helt andet: Energi, styrke, dynamik, kraft, positiv indflydelse m.v. Alle egenskaber der vil styrke din daglige ledelse og dine forskellige lederroller.\nKurset henvender sig til ledere på alle niveauer - både offentlig og privat, der ønsker at skabe bedre og stærkere resultater gennem indflydelse, tydelighed og lederskab. Du kan arbejde som projektleder, teamleder, afdelingsleder mm.\nKonkrete metoder til at øge din power og derved dine resultater på alle niveauer i organisationen\nStørre bevidsthed om dine forskellige lederroller, og hvordan du kortlægger og styrker dit ledelsesrum\nØget selvindsigt, styrket gennemslagskraft og stærkere kommunikation\nLedelsesværktøjer og sparring på, hvordan du bliver mere effektiv i at samarbejde på alle niveauer i organisationen\nMetoder til at motivere andre til at engagere sig og tage medansvar til de strategiske beslutninger\nFormel kontra personlig magt; hvor skal du sætte ind for at styrke din indflydelse positivt?\n360o ledelse; ledelsesværktøjer til at forstå dynamikkerne i din organisation og skabe større synergi på tværs\nForandringer og kulturen; Bliv bevidst om og målret din ledelsesstil til de forskellige mekanismer, der er i spil, når der skal skabes forandringer i organisationen.\nHåndtering af modstand; Lær at motivere andre til at tage ejerskab og følge de strategiske beslutninger\nAnerkendende ledelseskommunikation; Styrk og målret kommunikationen med enkle metoder\nKobling til egen ledelseskontekst og sparring på konkrete problemstillinger\nKurset tager afsæt i kendte ledelsesteorier og metoder. Der undervises ud fra princippet om aktiv læring og vidensdeling i et konstruktivt undervisningsmiljø, hvor deltagerne i størst mulig omfang involveres. Der veksles mellem øvelser, oplæg og refleksioner over egen praksis.\nDer afholdes en kursusdag kl. 09.00-17.00 og en individuelt coaching en måned efter. Tidspunkter til den individuelle coachingsamtale på dag 2 udsendes via NemTilmeld i forbindelse med afholdelse af dag 1.


Alternativer til engangsservice\nBuffet og hygiejne\nGode råd til genåbning\nVores bud på alternativer til engangsservice\nNoget af det smarte og praktiske ved engangsservice er selvfølgelig, at det er nemt at have med på farten, billigt at bespise mange mennesker med, og så er det også nemt at skaffe sig af med.\nDen sidste del bliver svær at klare, for det er nemlig ikke nødvendigvis den mest klimavenlige løsning, og dette er landets politikere også blevet opmærksomme på. Med den nye finanslov kommer nemlig en afgiftstigning på (visse typer af) engangsservice. Hvad denne afgiftstigning, helt præcist kommer til at betyde, er endnu uvist. Du vil fortsat kunne købe engangsservice hos KEN STORKØKKEN. Der er desuden sket meget i udviklingen af engangsservice, og vi har i dag mere bæredygtige materialer som majsplast og affald fra sukkerrør. Meget af denne service er endda så nedbrydeligt, at det kan ryge direkte i komposten.\nDog vil vi gerne give vores bud på isenkram-alternativer, der har nogle af de samme kvaliteter som engangsservicen - se med nedenfor.\nService i bambus og majsgranulat\nSe hele produktudvalget fra MAGU her\nSe hele vores WECK-produktudvalg her\nDen turkisgrønne kollektion fra MEPAL, som ses her, kan kun købes hos KEN STORKØKKEN. Se hele vores udvalg neden for.\nSe hele produktudvalget fra MEPAL her\nVed brug af beholdere vil det være nemt og indbydende at lave portionsservering til afdelingerne uden brug af engangsservice. Herunder ses et udklip af alle vores fine bøtter/beholdere, som alternative løsninger.\nDisse beholdere er både praktiske og ikke mindst bæredygtige. De er lavet af genanvendt polythylen. Materialet som er brugt er bio-baseret plastik og sukkerør. Beholderne er BPA-fri og er godkendt til både opvaskemaskine, fryser og mikroovn.\nSe hele udvalget af beholdere her\nStabelbart og praktisk